title: Louis Kébreau

text: Louis Kébreau (s. 8. marraskuuta 1938) on haitilainen roomalaiskatolinen arkkipiispa. Hänestä tuli salesiaanien jäsen 1963, ja hänet vihittiin papiksi 1974. Hän sai 1986 nimitykset Port-au-Princen arkkihiippakunnan vihkipiispaksi ja Selendetan titulaaripiispaksi. Piispaksi vihkiminen seurasi 1987. Pääkonsekraattorina toimi Bernardin Gantin, jota avustivat François-Wolff Ligondé ja Léonard Pétion Laroche.


title: Louis Kébreau

text: Kébreau nimitettiin 1998 Hinchen hiippakunnan piispaksi ja 2008 Cap-Haïtienin arkkihiippakunnan arkkipiispaksi. Hän jäi eläkkeelle 2014.


title: François-Wolff Ligondé

text: François-Wolff Ligondé (17. tammikuuta 1928 Les Cayes – 8. huhtikuuta 2013) oli haitilainen roomalaiskatolinen arkkipiispa. Hänet vihittiin papiksi 11. heinäkuuta 1954 ja nimitettiin Port-au-Princen arkkipiispaksi 20. elokuuta 1966. Piispaksi vihkiminen seurasi 28. lokakuuta. Pääkonsekraattorina toimi Antonio Samorè, jota avustivat Albert François Cousineau ja Rémy Augustin.


title: François-Wolff Ligondé

text: Ligondé jäi eläkkeelle 1. maaliskuuta 2008.


title: Monique Lange

text: Monique Lange (11. syyskuuta 1926 Pariisi – 7. lokakuuta 1996 Pariisi) oli ranskalainen kirjailija, käsikirjoittaja ja näyttelijä. Hän oli naimisissa espanjalaisen kirjailijan Juan Goytisolon kanssa. Häneltä julkaistiin vuonna 1980 laulajatar Édith Piafista kertova kirja "Histoire de Piaf". Lange kuoli Pariisissa 70-vuotiaana vuonna 1996.


title: Derdian

text:
Derdian on vuonna 1998 Italian Milanossa perustettu power metal -yhtye.
Studioalbumit


title: New Era Part 1

text: New Era Part 1 on Derdian-yhtyeen ensimmäinen studioalbumi, joka julkaistiin vuonna 2005.


title: Joseph Willy Romélus

text: Joseph Willy Romélus (s. 17. tammikuuta 1931) on haitilainen roomalaiskatolinen piispa. Hänet vihittiin papiksi Les Cayesin hiippakuntaan 13. heinäkuuta 1958 ja nimitettiin Jérémien hiippakunnan piispaksi 26. huhtikuuta 1977. Piispaksi vihkiminen seurasi 26. kesäkuuta. Pääkonsekraattorina toimi François-Wolff Ligondé, jota avustivat Luigi Conti ja Jean-Jacques Claudius Angénor.


title: Joseph Willy Romélus

text: Romélus jäi eläkkeelle 6. elokuuta 2009.


title: Jean Alix Verrier

text: Jean Alix Verrier (s. 9. maaliskuuta 1931) on haitilainen roomalaiskatolinen piispa. Hänet vihittiin papiksi 13. heinäkuuta 1958 ja nimitettiin Les Cayesin hiippakunnan koadjuuttoripiispaksi 21. joulukuuta 1985. Piispaksi vihkiminen seurasi 9. maaliskuuta 1986. Pääkonsekraattorina toimi Paolo Romeo, jota avustivat Joseph Willy Romélus ja Jean-Jacques Claudius Angénor.


title: Jean Alix Verrier

text: Verrierista tuli 9. huhtikuuta 1988 Les Cayesin piispa. Hän jäi eläkkeelle 78-vuotispäivänään 9. maaliskuuta 2009.


title: Jean-Jacques Claudius Angénor

text: Jean-Jacques Claudius Angénor (27. huhtikuuta 1916 Cap-Haïtien – 25. marraskuuta 1990) oli haitilainen roomalaiskatolinen piispa. Hänet vihittiin papiksi 11. heinäkuuta 1943 ja nimitettiin Les Cayesin hiippakunnan piispaksi 20. elokuuta 1966. Piispaksi vihkiminen seurasi 28. lokakuuta. Pääkonsekraattorina toimi Antonio Samorè, jota avustivat Albert François Cousineau ja Rémy Augustin.


title: Jean-Jacques Claudius Angénor

text: Angénor erosi tehtävistään 9. huhtikuuta 1988.


title: 29 syntiä

text: 29 syntiä – Kaikki vitun hitit on rap-artisti Petri Nygårdin 16. marraskuuta 2011 julkaistu kokoelma-albumi. Albumin julkaisi Open Records.


title: Léonard Pétion Laroche

text: Léonard Pétion Laroche (6. marraskuuta 1918 – 14. kesäkuuta 2006) oli haitilainen roomalaiskatolinen piispa. Hänet vihittiin papiksi 11. heinäkuuta 1943 ja nimitettiin Hinchen hiippakunnan piispaksi 22. toukokuuta 1982. Piispaksi vihkiminen seurasi 11. heinäkuuta. Pääkonsekraattorina toimi François-Wolff Ligondé, jota avustivat Luigi Conti, Jean-Jacques Claudius Angénor, Emmanuel Constant, François Gayot ja François Colímon.


title: Léonard Pétion Laroche

text: Laroche jäi eläkkeelle 30. kesäkuuta 1998 ja kuoli kahdeksan vuotta myöhemmin.


title: Pudding Mill Lanen asema

text: Pudding Mill Lanen asema on vuonna 1996 avattu Docklands Light Railwayn asema Newhamin alueella Lontoon itäosassa. Asema sijaitsee DLR:n Stratfordin haaralla Lontoon matkakortin maksualueiden 2 ja 3 rajalla.


title: Pudding Mill Lanen asema

text: Pudding Mill Lanen asema on kesäolympialaisten 2012 kisapuiston vieressä, mutta asema on tarkoitus pitää turvallisuussyistä kisojen ajan suljettuna, koska pienen aseman kapasiteetti ei riitä kisojen vaatimalle matkustajamäärälle.


title: Kanhan kansallispuisto

text: Kanhan kansallispuisto on kansallispuisto Madhya Pradeshin osavaltiossa Intiassa. Kansallispuistossa asustaa muun muassa intianiibiksiä, harjakotkia, aksishirviä, besoaariantilooppeja, huulikarhuja, gaureja, villisikoja, apinoita, tiikereitä sekä kotoperäisiä barasingoja.


title: Taistelu Näsilinnasta 1918

text: Taistelu Näsilinnasta 1918 on Claes Olssonin draamadokumentti Tampereen taistelusta Suomen sisällissodassa. Elokuvan ensi-ilta oli 23. maaliskuuta 2012. Elokuvan ovat käsikirjoittaneet Robert Alftan ja Claes Olsson.


title: Taistelu Näsilinnasta 1918

text: Elokuvan keskiössä on Erik Melinin johtama 212 miehen vahvuinen valkoisten komppania, joka onnistui 3. huhtikuuta 1918 ylittämään vaivihkaa Tammerkosken, ohittamaan punaisten puolustuslinjan ja etenemään keskikaupungin halki Näsikalliolle. Komppania valtasi punaisilta Näsilinnan rakennuksen ja piti sitä hallussaan päivän, kunnes joutui perääntymään yön turvin Näsijärven jään yli. Käsikirjoituksessa käytettiin lähes suoraan Konrad Vestlinin vuosina 1936–1937 tekemiä Melinin komppanian jäsenten haastatteluja.


title: Nils Matsson Kiöping

text: Nils Matsson Kiöping, (myös Matson, Mattson; noin 1630–1667), oli ruotsalainen matkakirjailija. Kiöping oli papin poika Köpingistä. Hän meni meripalvelukseen hollantilaiselle laivalle ja lähti Hollannista 1647 matruusina pitkälle merimatkalle Itä-Intiaan, Jaavalle ja Persiaan ja sai sen jälkeen eri tehtävissä tyydyttää seikkailunhalua, mutta käytyään Kiinassa 1655 hän palasi seuraavana vuonna Ruotsiin, jossa hänet palkattiin luutnanttina sotalaivastoon, ja hän osallistui seuraavien vuosien merisotaan.


title: Nils Matsson Kiöping

text: Kiöping kirjoitti kuvauksen "Een reesa, som genom Asia, Africa och många andra hedniska konungarijken sampt öijar medh flijt är förrättat aff Nils Matson Kjöping" (1667), joka ilmestyi useana painoksena (1674, 1743, 1759 ja 1790). Kiöpingin omaelämäkerrallisia muistiinpanoja on Loenbomin teoksessa, "Anecdoter om namnkunnige och märkvärdige svenske män", II, s. 36 (1770–1775).


title: Nils Matsson Kiöping

text: Kiöping kirjoitti 1660 ensimmäisen suuren ruotsinkielisen Aasia käsittelevän matkakuvauksen. Sen julkaisi 1667 kreivi Pietari Brahen kirjapainossa Visingsössä Vätternissä, Brahen suvun keskuspaikassa. Nils Mattsson Kiöpingin kuvausta ei ole julkaistu kokonaisuudessaan vuoden 1790 jälkeen. Vuonna 1667 julkaistu teksti on Projekt Runebergissa.


title: Nils Matsson Kiöping

text: Toisten tietojen mukaan Kiöping syntyi noin 1621, vietti lapsuutena Köpingissä Västmanlandissa ja kuoli 1680 Tukholmassa. Hänen isänsä Matthias Nicolai Thunæmontanus oli pappi. Äiti Malin Carlsdotter oli luultavasti vapaaherra Carl Gustafsson Stenbockin avioton tytär. Se tarkoitti, että Nils Matsson Kiöping oli sekä kreivi Pietari Brahen että (koska aateliset avioituivat sukulaisen kanssa) tämän ensimmäisen vaimon pikkuserkku. Tämä epävirallinen sukulaisuusside ylempään aateliin näyttää olleen hyvin merkittävä siinä, miten Kiöpingin elämä muotoutui.


title: Nils Matsson Kiöping

text: Opiskeltuaan Uppsalassa vuodesta 1641 Nils Matsson Kiöping sai 1647 kuningatar Kristiinan suosituksen ulkomaanmatkoihin. Siitä sai alkunsa lähes kymmenen vuoden merimatkailu pitkin Afrikan ja Aasian rannikoita vuosina 1647–1656 Hollannin Itä-Intian kauppakomppanian palveluksessa. Seuraavat neljä vuotta Kiöping palveli luutnanttina Ruotsin laivastossa, kunnes hän 1660 sai eron ja kirjoitti matkakuvauksen, jonka kreivi Brahen väki painoi. Hän perusti perheen ja asui köyyhyydessä lähellä Danvikstullia Södermalmilla Tukholmassa ja sai taloudellista tukea mahtavalta serkultaan. Ironista on, että tämä maailmanmatkaaja, joka selvisi sekä meritaisteluista että haaksirikoista, kuoli juopotteluun Tukholmassa noin 59-vuotiaana.


title: Nils Matsson Kiöping

text: Kiöpingin matkakuvaus käsittää 136 sivua, siis puolet ensimmäisestä painoksesta. Loput kirjasta sisältää voimakkaasti lyhennettynä (47 s.) käännöksen belgialaisen François Caronin Japanista kertovasta kirjasta (1636), toisen Japani-kirjan (62 s.) jonka on kirjoittanut Olof Eriksson Willman (noin 1620–1673), sekä kymmensivuisen tuntemattoman kirjoittajan kuvauksen venäläisen diplomaatin matkasta maanteitse Moskovasta Kiinaan. Willman oli vuonna 1658 Ruotsin laivaston lippulaivan Kronanin kapteeni.


title: M1 (moottoritorpedovene)

text: M1 oli Irlannin laivaston moottoritorpedovene. Aluksen tilasi alun perin Viron laivasto 12. toukokuuta 1938 John I. Thornycroft and Companyltä kokeellisena aluksena. Sen köli laskettiin 7. marraskuuta Thornycroftin Hampton-on-Thamesin veneveistämöllä telakkanumerolla 2422. Aluksen haltijaksi ilmoitettiin 24. tammikuuta 1939 Viro, mutta 16. toukokuuta aluksen tilaajaksi ilmoitettiin Irlannin valtio. Syynä tähän oli Viron valtion joutuminen Neuvostoliiton miehittämäksi.


title: M1 (moottoritorpedovene)

text: Aluksessa oli kaksinkertainen mahonkirunko, ja siinä oli kylkikaaria tiheässä. Aluksen kolmas teakvuoraus oli pohjassa peittämässä kylkikaaria. Sen voimanlähteenä oli neljä Rolls Roycen V6-moottoria Thornycroftin RY/12-asennuksina, ja ne oli kytketty pareittain kahteen akseliin.


title: M1 (moottoritorpedovene)

text: Aluksen koeajot aloitettiin 1. joulukuuta, ja se valmistui 15. tammikuuta 1940. Alus luovutettiin 18. tammikuuta Irlannille, jonka laivastoon se liitettiin 29. tammikuuta. Aluksen ensimmäisenä päällikkönä oli luutnantti Carey. Alus lähti merelle 31. tammikuuta, ja se saapui Irlantiin 8. maaliskuuta.


title: M1 (moottoritorpedovene)

text: Alus yritti pysäyttää 19. huhtikuuta Irlannin aluevesillä kohtaamansa Hullissa rekisteröidyn troolarin "SS Julietin", joka avasi kuitenkin tulen. Kaksi moottoritorpedoveneen miehistönjäsentä haavoittui välikohtauksessa. Nousemassa olevan myrskyn vuoksi moottoritorpedovene joutui palaamaan satamaan eikä troolaria voitu vallata.


title: M1 (moottoritorpedovene)

text: Kesäkuussa 1941 "M1" partioi yhdessä "Muirchun" kanssa Irlannin etelärannikolla, kun se poikkesi Falcarraghinlahteen. Lahdessa oli ankkurissa Toryn saaren edustalla miinaan ajossa vaurioitunut brittiläinen rahtialus "Erros", jonka lastina oli aseita ja ammuksia. Rahtialuksen saattajana oli hävittäjä, jonka vapautti myöhemmin sluuppi "HMS Glena" "M1":n piti ottaa vastuu rahtialuksen suojaamisesta 10. kesäkuuta. Britit toimittivat rahtialukselle hinaajan ja korjausmiehistön, joita "M1" valvoi tukenaan maissa valvova jalkaväkiosasto. Marraskuussa alus osallistui vastaavaan tapahtumaan "San Demitrion" vaurioiduttua Saksan laivaston "Admiral Scheerin" iskettyä saattueeseen. Tulipalossa pahoin vaurioitunut alus hakeutui suojaan Clewinlahteen. "M1" suojasi tankkeria, kunnes Britannian kuninkaallisen laivaston hävittäjä "HMS Arrow" saapui suojatakseen tankkerin Britanniaan.


title: M1 (moottoritorpedovene)

text: Alus myytiin 15. syyskuuta 1948 eversti J. Fitzmauricelle, joka muutti sen asuntoproomuksi.


title: FK Krasnodar

text: FK Krasnodar () on jalkapalloseura Krasnodarin kaupungista Venäjältä. Sen edustusjoukkue pelaa kaudella 2015–2016 maan korkeimmalla sarjatasolla.


title: Miinoitettu rauha

text: Miinoitettu rauha on Kalle Päätalon "Juuret Iijoen törmässä" -sarjan kahdeksas osa. Teos on ilmestynyt vuonna 1978 Gummeruksen kustantamana.


title: Miinoitettu rauha

text: Kirjassa eletään välirauhan aikaa Savukoskella, johon pioneeripataljoona on komennettu. Kallen armeija-aika jatkuu ja hän toimii muonittajana. Myöhemmin pioneeripataljoona komennetaan Ouluun Heinäpään kansakoululle, ja sieltä Iin Kestilään. Kalle tapailee Oulussa ollessaan useita tyttöjä ja saavuttaa näiden suosion.


title: Joaquín Piña Batllevell

text: Joaquín Piña Batllevell (25. toukokuuta 1930 Sabadell – 8. heinäkuuta 2013) oli espanjalaissyntyinen, Argentiinassa toiminut roomalaiskatolinen piispa. Hänet vihittiin jesuiittojen papiksi 10. joulukuuta 1961 ja nimitettiin Puerto Iguazún hiippakunnan piispaksi 16. kesäkuuta 1986. Piispaksi vihkiminen seurasi 16. elokuuta. Pääkonsekraattorina toimi Jorge Kémérer, jota avustivat Celso Yegros Estigarribia ja Miguel Esteban Hesayne.


title: Joaquín Piña Batllevell

text: Piña Batllevell jäi eläkkeelle 3. lokakuuta 2006.


title: Jorge Kémérer

text: Jorge Kémérer (13. syyskuuta 1908 – 26. kesäkuuta 1998) oli argentiinalainen roomalaiskatolinen piispa. Hänet vihittiin Jumalan Sanan seuran papiksi 30. lokakuuta 1932 ja nimitettiin Posadasin hiippakunnan piispaksi 13. maaliskuuta 1957. Piispaksi vihkiminen seurasi 8. kesäkuuta. Pääkonsekraattorina toimi Enrique José Mühn, jota avustivat Manuel Tato ja Manuel Menéndez. Kémérer asetettiin virkaansa 6. heinäkuuta.


title: Jorge Kémérer

text: Kémérer osallistui Vatikaanin toiseen kirkolliskokoukseen. Hän jäi eläkkeelle 16. kesäkuuta 1986 ja kuoli kaksitoista vuotta myöhemmin.


title: Hondurasin kansallispuolue

text: Hondurasin kansallispuolue (, PNH) on hondurasilainen keskusta-oikeistolainen konservatistinen puolue, joka on maan merkittävin oikeistopuolue. Se hallitsee liberaalipuolueen (PLH) kanssa Hondurasin poliittista kenttää.


title: Hondurasin kansallispuolue

text: Kansallispuolueen perustamisvuotena pidetään vuotta 1902, jolloin perustettiin Hondurasin kansallinen progressiivipuolue. Tuleva presidentti Manuel Bonilla oli järjestämässä uuden puolueen perustamista. Bonilla voitti seuraavana vuonna vaalit. PLH ja PNH olivat Hondurasin ainoat puolueet vutoeen 1948. PNH on ollut perinteisesti suositumpi maaseudulla ja köyhemmissä eteläisissä departementeissa.


title: Yves-Marie Péan

text: Yves-Marie Péan (s. 25. toukokuuta 1954) on haitilainen roomalaiskatolinen piispa. Hänet vihittiin Pyhän Ristin kongregaation papiksi 16. lokakuuta 1983 ja nimitettiin Les Gonaïvesin hiippakunnan koadjuuttoripiispaksi 21. toukokuuta 2002. Piispaksi vihkiminen seurasi 13. lokakuuta. Pääkonsekraattorina toimi François Gayot, jota avustivat Emmanuel Constant ja Hubert Constant.


title: Yves-Marie Péan

text: 30. heinäkuuta 2003 Péanista tuli Les Gonaïvesin piispa.


title: Luettelo suomalaisista amerikkalaisen jalkapallon joukkueista

text: Tämä on luettelo suomalaisista amerikkalaisen jalkapallon joukkueista. Luetteloituna ovat aktiiviset miesten ja naisten joukkueet, sekä toiminnan lopettaneet joukkueet. Luettelo kertoo tilanteen kaudella 2018.


text: Naisten amerikkalaista jalkapallo on pelattu vuodesta 2008 lähtien.


text: † Espoo Devils on nykyään Helsinki Wolverinesin alainen seura, joukkueen nimeä kantavat ainoastaan junioripelaajat


title: Jim Corbettin kansallispuisto

text: Jim Corbettin kansallispuisto on kansallispuisto Uttarakhandin osavaltiossa Intiassa. Kansallispuisto perustettiin vuonna 1936 ja nimettiin Jim Corbettin mukaan, joka oli englantilainen metsästäjä, luonnonsuojelija, kirjailija ja luonnontieteilijä. Corbettilla oli suuri vaikutus kansallispuistoa perustettaessa. Kansallispuistossa asustaa muun muassa tiikereitä, leopardeja, huulikarhuja, villisikoja, sakaaleja ja hyeenoja. Alueella kulkevassa Ramgangajoessa elää karpin sukuista mahseer-kalaa, taimenta ja kaksi krokotiililajia. Kansallispuistossa asuu myös haikaroita, punaviidakkokanoja ja mustafrankoliineja. Alueella kasvaa intianmerantipuuta.


title: Painonnoston maailmanmestaruuskilpailut 1909

text:
Vuoden 1909 painonnoston maailmanmestaruuskilpailut järjestettiin Wienissä painin maailmanmestaruuskilpailujen yhteydessä.
Raskaansarjan mestaruuden voitti itävaltalainen Josef Grafl yhteistuloksella 583,1 kg. Kevyessä sarjassa voiton vei niin ikään itävaltalainen Johann Eibl. Itävalta vei myös kaikki muut mitalit.


title: Déspoina Achladióti

text: Déspoina Achladióti (, s. 1893/1898 – k. 13. toukokuuta 1982) oli kreikkalainen, pienellä Ron saarella lähellä Turkin rannikkoa asunut nainen, joka nosti vuosikymmenten ajan joka aamu säästä riippumatta Kreikan lipun salkoon, ja veti sen illan tullen alas. Lippu oli selvästi nähtävissä Turkista. Achladióti tunnetaan kreikaksi nimellä ”Kyrá tis Ro” () eli ”Ron rouva”.


title: Déspoina Achladióti

text: Achladióti syntyi vuonna 1893 tai toisen lähteen mukaan vasta vuonna 1898, pienellä Turkin edustalla sijaitsevalla Kastelórizon saarella. Tuolloin saari oli osa osmanien valtakuntaa. Vuonna 1927 Achladióti yhdessä Kóstas-nimisen puolisonsa ja ikääntyneen äitinsä kanssa purjehtivat läheiselle Ron saarelle. Achladiótilla ei ollut mitään siteitä saareen, eikä hän milloinkaan kertonut miksi hän muutti sinne. Rolla Achladióti piti vihannestarhaa sekä kasvatti muutamia kanoja ja vuohia. Achladiótin puoliso kuoli vuonna 1940. Samaten äiti menehtyi toisen maailmansodan aikana, ja hänet Achladióti itse souti Kastelórizon saarelle haudattavaksi. Lapsia Achladiótilla ei ollut.


title: Déspoina Achladióti

text: Ron saarella Achladióti alkoi nostaa joka aamu säästä riippumatta Kreikan lipun salkoon ilman, että kukaan käski näin tehdä. Auringon laskiessa hän laski lipun. Lippu oli selvästi nähtävissä Turkista. Achladióti jatkoi lipunnostoa vuosikymmenet aina kuolemaansa asti vuonna 1982. Kuollessaan hän oli 89-vuotias tai toisen lähteen mukaan 84-vuotias.


title: Déspoina Achladióti

text: Achladióti sai täydet sotilaalliset hautajaiset, ja hänet haudattiin Rolle. Muun muassa Kreikan presidentti Károlos Papoúlias on vieraillut hänen haudallaan. Nykyisin saarella on pieni sotilasyksikkö, joka nostaa ja laskee Achladiótin tavoin lipun päivittäin. Saaren luoteisosan Aï-Giórgiksen lahdessa sijaitsee pieni satama, jossa sijaitsee kaksi pientä taloa. Achladióti on asunut näissä.


title: Déspoina Achladióti

text: Achladiótia on Kreikassa verrattu Boudiccaan ja Jeanne d’Arciin, sillä tämän aseena oli vain hulmuava Kreikan lippu. Achladióti onkin pitkään ollut kreikkalaisen uhmakkuuden symboli Turkin kanssa käydyissä Egeanmeren aluekiistoissa. Achladiótin tunnettavuus levisi laajemmalle 1970-luvun puolivälissä, kun Kreikka ja Turkki olivat ajautumassa sotaan Kyproksen kriisin vuoksi. Tällöin esimerkiksi joitain turkkilaisia toimittajia saapui Rolle ja nosti sinne Turkin lipun.


title: Déspoina Achladióti

text: Achladióti oli aiheena vuonna 1983 julkaistussa postimerkissä. Lokakuussa 1989 Ródoksen kaupungissa sijaitsevalle aukiolle pystytettiin Achladiótin rintakuva.


title: Dr. Horrible’s Sing-Along Blog

text: Dr. Horrible’s Sing-Along Blog on vuonna 2008 internetissä julkaistu kolmiosainen musikaali. Musikaalin pääosissa ovat superroisto Tohtori Kamala (Neil Patrick Harris), hänen perivihollisensa Kapteeni Vasara (Nathan Fillion) sekä Penni (Felicia Day), johon molemmat ovat ihastuneet.


title: Dr. Horrible’s Sing-Along Blog

text: "Dr. Horrible’s Sing-Along Blogin" ovat käsikirjoittaneet Joss Whedon, Zack Whedon, Jed Whedon ja Maurissa Tancharoen, ja sen on ohjannut Joss Whedon. Musikaali voitti People’s Choice -palkinnon kategoriassa ”Favorite Online Sensation” ja Hugo-palkinnon parhaasta dramaattisesta esityksestä. Vuoden 2009 Stream Awards -gaalassa se voitti peräti seitsemän palkintoa.


title: Riian asema (Moskova)

text: Riian asema () on yksi Moskovan yhdeksästä päärautatieasemasta. Se palvelee länteen, esimerkiksi kohti Velikije Lukia tai Latvian Riikaa suuntautuvaa henkilöliikennettä. Hallinnollisesti asema on Venäjän rautateiden Moskovan seudusta ja läntisestä alueesta vastaavan tytäryhtiön alaisuudessa (Moskovan rautatiet). Kaukoliikenteen osalta Riian asema on Moskovan pienimpiä päärautatieasemia


title: Riian asema (Moskova)

text: Rautatieasema sijaitsee Moskovan ydinkeskustan pohjoispuolella, linnuntietä 4,4 kilometriä Punaiselta torilta. Moskovan metron oranssin linjan (linja 6) "Rižskaja"-asema on aseman edustalla 200 metrin päässä.


title: Riian asema (Moskova)

text: Latvian pääkaupungin Riian päärautatieasemaa voidaan myös kutsua "Riian asemaksi".


title: Felicia Day

text: Felicia Day (oik. Kathryn Felicia Day, s. 28. kesäkuuta 1979 Huntsville, Alabama) on yhdysvaltalainen näyttelijä ja tuottaja. Hänet tunnetaan muun muassa vierailevista rooleistaan televisiosarjoissa "Buffy, vampyyrintappaja", "Eureka" ja "Supernatural", elokuvista "Anna palaa 2" ja "June" sekä internetmusikaalista "Dr. Horrible’s Sing-Along Blog". Hän on websarja "The Guildin" pääosanäyttelijä, käsikirjoittaja ja tuottaja. Vuonna 2011 Day ohjasi ja näytteli websarjassa "".


title: Felicia Day

text: Day oli "International Academy of Web Television" -järjestön hallituksessa vuosina 2009–2012.


title: Felicia Day

text: Day syntyi Alabamassa vuonna 1979. Hän kävi kotikoulua, kunnes pääsi collegeen 16-vuotiaana. Day pääsi Texasin yliopistoon saatuaan apurahaa viulistin taidoillaan. Opintojen jälkeen hän muutti Los Angelesiin.


title: Felicia Day

text: Day aloitti näyttelijänuran ollessaan kahdeksanvuotias osallistumalla "Kuin surmaisi satakielen" -näytelmään. Koulujen jälkeen Los Angelesissa hän pääsi indie- ja lyhytelokuviin sekä mainoksiin.


title: Felicia Day

text: Vuonna 2004 Day sai ensimmäisen suuren roolinsa Penelope Hopen hahmona teinikomediasta "Anna palaa 2". Paremmin televisioruutuihin hän pääsi saatuaan roolin "Buffy, vampyyrintappaja" -sarjasta.


title: Felicia Day

text: Vuosina 2007–2013 Day käsikirjoitti, tuotti ja näytteli websarjassa "The Guild". Maaliskuussa 2012 Day perusti YouTube-kanavan "Geek & Sundry", joka jatkoi "The Guildin" kuudetta kautta. Vuonna 2014 Legendary Entertainment liitti "Geek & Sundry" -kanavan oman brändinsä alle, mutta Day säilytti vastuun sisällöntuotosta.


title: Awn Shawkat Al-Khasawneh

text: Awn Shawkat Al-Khasawneh (s. 22. helmikuuta 1950) on Jordanian pääministeri 24. lokakuuta 2011 lähtien. Hän oli tätä ennen Kansainvälisen tuomioistuimen tuomari Haagissa vuodesta 2000.


title: Awn Shawkat Al-Khasawneh

text: Al-Khasawneh opiskeli Queens' Collegessa Cambridgen yliopistossa historiaa ja lakia, sekä jatkotutkinnon kansainvälisestä oikeudesta. Hän oli vuodesta 1975 eri tehtävissä Jordanian ulkoministeriössä ja 1991–1994 rauhanneuvotteluissa Israelin kanssa.


title: Zvjagino

text: Zvjagino () on maalaiskunta ja sen keskuskylä Novgorodin alueen Hvoinajan piirissä Venäjällä. Kunnan pinta-ala on 161 neliökilometriä. Asukkaita on 350 henkeä (vuonna 2010).


title: Zvjagino

text: Zvjaginon kunta sijaitsee Valdain ylängön koillisosassa. Se rajoittuu pohjoisessa Vologdan alueeseen, idässä Novgorodin alueen Pestovon piiriin, etelässä Mošenskojen piiriin ja lännessä Hvoinajan piirin Kabožan kuntaan. Pinta-alasta suurin osa on metsää. Kunnan alueella sijaitsee Starskoje-järvi. Hyötykaivannaisia edustaa turve.


title: Zvjagino

text: Keskuskylän lisäksi kuntaan kuuluu Bugryn rautatieasema ja 12 kylää: Baslovo, Bugry, Iljino, Jakovlevo, Krasnaja Gorka, Nikitino, Novinka, Paltsevo, Prokšino, Staroje, Triznovo ja Tšudskoje.


title: Zvjagino

text: Bugrysta on linja-autoyhteys Nikitinon kautta Hvoinajaan sekä päivittäiset paikallisjunayhteydet Hvoinajaan ja Pestovoon. Asemalla pysähtyy myös Pietarin ja Pestovon välinen kaukojuna.


title: Zvjagino

text: Seudun pääelinkeino on maatalous, jota edustaa neljä karjanhoitoon keskittynyttä yksityistilaa sekä joukko henkilökohtaisia aputalouksia. Lisäksi on muutamia yksityisiä liikkeenharjoittajia. Nikitinossa on lastentarha ja kauppa, Zvjaginossa kulttuuritalo ja ensiapuasema, Bugryssa kerhotalo, ensiapuasema ja kauppa. Nähtävyyksiin kuuluu Starojen kylän hautakumpu.


title: Kuvaohjelma

text: Kuvaohjelma voi tarkoittaa kaikkea liikkuvana kuvana esitettyä mediaa. Kuvaohjelmia ovat televisio-ohjelmat, elokuvat ja digitaaliset pelit. Suomessa tarjottavat kuvaohjelmat tulee luokitella ja merkitä ennen kuin niitä voidaan julkisesti esittää, vuokrata tai myydä. Kuvaohjelman luokittelun voi tehdä vain Mediakasvatus- ja kuvaohjelmakeskuksen kouluttama luokittelija.


title: Kuvaohjelma

text: Kuvaohjelmalaissa kuvaohjelmat määritellään seuraavasti:Kuvaohjelma luokitellaan katsomalla tai pelaamalla luokittelematonta televisio-ohjelmaa, elokuvaa tai peliä samalla arvioiden sen haitallisuutta lapsen kasvulle ja kehitykselle. Kuvaohjelma arvioidaan valmiiden kriteerien pohjalta ja sille annetaan ikäraja kuvaohjelman haitallisimman sisällön mukaan. Kuvaohjelmien luokittelut kirjataan julkiseen tietokantaan, jonka jälkeen kuvaohjelmaa esitettäessä on sen yhteydessä ilmoitettava kuvaohjelman saama ikäraja sekä enintään kaksi kuvaohjelman haitallisesta sisällöstä kertovaa varoitusmerkintää.


title: Kuvaohjelmien tarjoaminen Suomessa

text: Kuvaohjelman tarjoaja on taho, joka saattaa kuvaohjelman yleisön katseltavaksi. Kuvaohjelman tarjoajan tehtävänä on varmistaa, että tarjottava kuvaohjelma on luokiteltu ja merkitty kuvaohjelmalain mukaisesti ikärajoilla ja sisältösymboleilla.


title: Kuvaohjelmien tarjoaminen Suomessa

text: Ennen kuin luokiteltuja ja merkittyjä kuvaohjelmia saa tarjota yleisölle, tulee tarjoajan ilmoittautua Mediakasvatus- ja kuvaohjelmakeskuksen ylläpitämään tarjoajarekisteriin. Tarjoajat joutuvat maksamaan vuosittaisen valvontamaksun, jonka suuruus riippuu tarjoamistavoista.Jos tarjoajalla on useita tarjoamistapoja, peritään maksu kaikista.


title: Myrkkyraiheinä

text: Myrkkyraiheinä ("Lolium temulentum") on myrkyllinen yksivuotinen heinälaji raiheinien suvussa. Se kasvaa 30–90 senttimetriä korkeaksi. Myrkkyraiheinän lehtilavat ovat karheita ja korvakkeet pitkiä. Kukintona on 8–20 cm pitkä kerrannaistähkä.


title: Myrkkyraiheinä

text: Suomessa myrkkyraiheinä on Etelä-Lapin korkeudelle asti harvinainen, satunnainen uustulokas, jota on tavattu muun muassa satamissa, myllyillä ja kaatopaikoilla.


title: Myrkkyraiheinä

text: Myrkkyraiheinän siemenet sisältävät temuliini (CHNO) ja loliini (CHNO) nimisiä alkaloideja sekä varsi perloliinia (CHNO).


title: Kuvaohjelmien ikärajat Suomessa

text: Kuvaohjelmien ikärajat tarkoittavat elokuvissa, televisio-ohjelmissa ja videopeleissä käytettyjä merkintöjä, joilla kuluttajia varoitetaan ohjelmien lapsen kehitykselle haitallisista sisällöistä. Vuosina 2001–2011 käytössä olleet Valtion elokuvatarkastamon asettamat ikärajat ja niiden merkinnät muuttuivat vuoden 2012 alussa. Ikäraja-asteikko muuttui samaksi kuin peleissä käytössä olevassa PEGI-järjestelmässä. Kuvaohjelmien tarjoaminen ilman ikärajamerkintää (ja sisältösymbolia) on kiellettyä. Merkintöjä ei saa käyttää, jos kuvaohjelma ei ole Mediakasvatus- ja kuvaohjelmakeskuksen tai sen kouluttaman luokittelijan luokittelema.


title: Kuvaohjelmien ikärajat Suomessa

text: Kaikille sallittujen ohjelmien sisältöjä ei voida pitää lapsen kehitykselle haitallisena. Kaikille sallituiksi luokitellut ohjelmat merkitään kirjaimella S niin kuin sallittu (ruotsinkielisissä ohjelmissa voidaan käyttää myös kirjainta T niin kuin tillåten). Kaikille sallituille ohjelmille ei anneta sisältömerkintöjä. Ikärajat eivät ole suosituksia tietyn ikäisille. Kaikille sallittu ohjelma ei tarkoita lastenohjelmaa, vaan että ohjelmassa ei ole lapsille haitallista väkivaltaa, seksiä, ahdistavuutta tai päihteidenkäyttöä. Ohjelmassa saattaa kuitenkin olla kiroilua, rikollisuutta tai rankkojakin teemoja, joita käsitellään puhuen.


title: Kuvaohjelmien ikärajat Suomessa

text: Julkisissa esityksissä (esimerkiksi elokuvateattereissa) voidaan 7, 12, ja 16 vuoden ikärajoista joustaa kolme vuotta silloin, kun lapsi on aikuisen seurassa. Ikäjousto ei kuitenkaan koske vain aikuisille tarkoitettuja ohjelmia.


title: Kuvaohjelmien ikärajat Suomessa

text: Valtion elokuvatarkastamon tarkastusmerkinnöillä merkittyjä kuvaohjelmia (lähinnä tallenteita) saa tarjota vanhoilla merkinnöillä, mutta näitä tarjottaessa tulee noudattaa uusia ikärajoja. K-11 ja K-13 merkittyjä kuvaohjelmia voi tarjota 12 vuotiaille ja K-15 merkittyjä kuvaohjelmia 16-vuotiaille. Kun kuvaohjelma tuodaan uudelleen markkinoille, tulee se luokitella uudelleen, joilloin sille annetaan myös uudet sisältösymbolit.


title: Kuvaohjelmien ikärajat Suomessa

text: Kun kuvaohjelman sisältö on kaikille sallittussa mainittua voimakkaampaa, annetaan kuvaohjelmalle korkeampi ikäraja ja ikärajan syistä kertova sisältömerkintä/-merkinnät. Sisältömerkintä kertoo ikärajan perusteen eli lapsille haitallisen sisällön aiheen. Lapsille haitallista sisältöä on väkivaltainen, seksuaalinen, ahdistusta aiheuttava tai muu näihin rinnastettava sisältö, kuten päihteiden käyttö.


title: Kuvaohjelmien ikärajat Suomessa

text: Suomen lainsäädäntö ja kuvaohjelmien ikärajoja koskevat asetukset eivät päde kaikissa suomenkielisissä suoratoistopalveluissa. Tämä johtuu siitä, että vaikka palvelu olisikin saatavilla suomenkielisenä, itse palvelu voi olla perustettuna toiseen maahan, jolloin sitä koskee sen kyseisen maan lainsäädäntö, josta käsin yritys toimii.


title: Kuvaohjelmien ikärajat Suomessa

text: Netflix-tilausvideopalvelu on toiminnassaan pyrkinyt seuraamaan maiden ja alueiden ikärajakäytäntöjä. Valtuutetut organisaatiot, jotka päättävät, onko jokin sisältö lapsille sopivaa vai ei, asettavat ikärajat. Netflix ei käytä Mediakasvatus- ja kuvaohjelmakeskuksen ikäraja- ja sisältömerkintöjä, vaan omaa merkitsemistapaansa. Alla olevassa taulukossa nähdään suomenkielisen Netflixin elokuvien ja TV-ohjelmien ikäsuositukset.


title: Kanarianhelpi

text: Kanarianhelpi ("Phalaris canariensis") on yksivuotinen heinälaji helpien suvussa. Etelä-Euroopasta ja Luoteis-Afrikasta kotoisin olevaa heinää viljellään viljakasvina. Sen siemeniä eli "kanariansiemeniä" käytetään lemmikkilintujen ruokana.


title: Kanarianhelpi

text: Kanarianhelpi kasvaa 20–50 senttimetriä korkeaksi. Sen lehdet ovat 0,5–1,5 cm leveät. Kukintona on 2–3 cm pitkä ja 1–2 cm leveä tähkämäinen röyhy.


title: Ostahnovo

text: Ostahnovo () on maalaiskunta ja sen keskuskylä Novgorodin alueen Hvoinajan piirissä Venäjällä. Kylä sijaitsee kaksi kilometriä Hvoinajasta pohjoiseen. Kunnan pinta-ala on 946 neliökilometriä. Asukkaita on 380 henkeä (vuonna 2010).


title: Ostahnovo

text: Ostahnovon kunta rajoittuu luoteessa ja pohjoisessa Leningradin alueeseen, koillisessa Vologdan alueeseen, idässä Hvoinajan piirin Mintsyn, kaakossa Hvoinajan, etelässä Pesin ja Borovskojen sekä lounaassa Antsiferovon kuntiin ja lännessä Novgorodin alueen Ljubytinon piiriin. Pinta-alasta valtaosa on metsää ja suota. Seudulla on lukuisia järviä, joista suurimmat ovat Berezoradinskoje, Švarkovskoje ja Zademenskoje. Hyötykaivannaisia ovat hiekka, sora, turve ja kalkkikivi. Kunnan alueella sijaitsee 166 neliökilometrin laajuinen Hvoinajan rauhoitusalue.


title: Ostahnovo

text: Keskuskylän lisäksi kuntaan kuuluu 16 kylää: Babje, Demidovo, Kamenka, Latšino, Mjatšino, Myšino, Obetšištši, Podsosna, Pogorelovo, Potolokovo, Šipilovo, Slatino, Švarkovo, Zaozerje, Zaretšje ja Žiloi Bor.


title: Ostahnovo

text: Ostahnovon kautta kulkee Žiloi Borin ja Hvoinajan välinen linja-autoreitti. Seudun pääelinkeino on maatalous, jota edustaa lihaa ja maitoa tuottava maatalousyritys Rodina sekä henkilökohtaiset aputaloudet. Lisäksi on muutamia yksityisiä liikkeenharjoittajia. Ostahnovossa on lastentarha, kulttuuritalo, esiapuasema ja yksi kauppa. Nähtävyyksiin kuuluvat muinaiset hautapaikat, Zaozerjen tsasouna sekä 1800-luvulta peräisin olevat Šipilovon ja Ostahnovon asuin- ja liikerakennukset.


title: KY-Dealing

text: KY-Dealing Oy on Turun kauppatieteiden ylioppilaat ry:n omistama yritys, joka harjoittaa muun muassa kirjakauppa-, valmennus-, ja yritysvalmennustoimintaa. Tämän lisäksi KY-Dealing Oy tarjoaa Opiskelijankaupunki.fi-palvelua.


title: KY-Dealing

text: Yritys työllistää vuoden aikana eri tehtävissä yli 30 työntekijää niin kokopäiväisissä työtehtävissä kuin lyhyemmissä projektiluontoisissa työtehtävissäkin.


title: KY-Dealing

text:
KY-Dealing Oy on perustettu kahden opiskelijan voimin vuonna 1989. KY-Dealing Oy aloitti toimintansa käytettyjen atk-laitteiden välittäjänä. Yritys sittemmin siirtyi kokonaisuudessaan Turun kauppakorkeakoulun ylioppilaskunnan omistukseen. KY-Dealing Oy siirtyi kokonaisuudessaan Turun kauppatieteiden ylioppilaat ry:lle kun TuKY ry jatkoi Turun kauppakorkeakoulun ylioppilaskunnan vahvoja perinteitä.
Vuonna 2010 KY-Dealing Oy ja Valmennusakatemia Proffa Oy sulautuivat, jolloin valmennusliiketoiminta tuli osaksi KY-Dealing Oy:n liiketoimintoja.


KY-Dealing


title: European Border Breakers Awards

text: Vuosittain jaettavien EBBA-palkintojen (European Border Breakers Awards) tarkoituksena on antaa tunnustusta kymmenelle artisti- tai yhtyetulokkaalle, jonka ensimmäinen kansainvälinen albumijulkaisu on menestynyt kuluneena vuonna myös esiintyjän kotimaan ulkopuolella. Adele, Tokio Hotel, The Baseballs, Zaz, Lykke Li, Milow, Katie Melua, Damien Rice, Caro Emerald, Stromae and Mumford & Sons.


title: European Border Breakers Awards

text: EBBA-palkinnon perustaja on Euroopan komissio ja se on Euroopan unionin laajuinen. Palkinnon saajat valitsee ja palkintotilaisuuden järjestää Noorderslag-säätiö, jonka tarkoituksena on edistää eurooppalaisen populaarimusiikin levitystä.EBBA-palkintoehdokkaat (artistit tai yhtyeet) valitaan seuraavin perustein:


title: European Border Breakers Awards

text: Vuodesta 2010 lähtien yleisö on saanut valita EBBA-ehdokkaista nettiäänestyksessä suosikkinsa, joka siis saa EBBA-palkinnon lisäksi myös yleisöpalkinnon. Ensimmäisen yleisöpalkinnon sai belgialainen laulaja-lauluntekijä Milow. Vuonna 2011 yleisön suosikki oli saksalainen rock and roll -yhtye The Baseballs.


title: European Border Breakers Awards

text: Vuodesta 2009 palkintotilaisuus on järjestetty tammikuussa Eurosonic Noorderslag -festivaalin yhteydessä Hollannin Groningenissa. Juontajana toimii brittiläinen muusikko ja tv-persoona Jools Holland. Palkinnon saajat esiintyvät sekä palkintogaalassa että itse festivaaleilla. Palkintogaalassa esiintyy tähtivieraina myös aiempia EBBA-voittajia. Tilaisuuden taltioivat Alankomaiden yleisradioyhtiöt NOS/NTR ja se esitetään Ned3-kanavan lisäksi monien muiden Euroopan maiden yleisradiokanavilla.


title: European Border Breakers Awards

text: EBBA-palkinto perustettiin vuonna 2004 Euroopan komission aloitteesta. Komissio haluaa edistää palkinnoilla eurooppalaisen populaarimusiikin kansainvälistä levitystä ja tuoda esiin Euroopan musiikin laajaa kirjoa. Palkintoja rahoitetaan EU:n kulttuuriohjelmasta, jolla halutaan tukea esiintyvien taiteilijoiden ja muiden kulttuurialan ammattilaisten kansainvälistä liikkuvuutta, kulttuuri- ja taidealan tuotannon kansainvälistä levitystä ja kulttuurienvälistä vuoropuhelua.


title: Migološtši

text: Migološtši () on maalaiskunta ja sen keskuskylä Novgorodin alueen Hvoinajan piirissä Venäjällä. Kunnan pinta-ala on 299 neliökilometriä. Asukkaita on 430 henkeä (vuonna 2010).


title: Migološtši

text: Migološtšin kunta sijaitsee Valdain ylängön koillisosassa. Se rajoittuu lännessä Hvoinajan piirin Antsiferovon, pohjoisessa Pesin ja idässä Borovskojen kuntiin sekä etelässä Borovitšin piiriin. Pinta-alasta suurin osa on metsää. Kunnan alueella sijaitsee lukuisia järviä, joista suurimpia ovat Vjalets, Orehovo, Sjezžeje, Dubno ja Jamnoje. Hyötykaivannaisia ovat hiekka, sora, kalkkikivi ja turve.


title: Migološtši

text: Keskuskylän lisäksi kuntaan kuuluu 22 kylää: Arkadjevka, Bereg, Botnevo, Dubinina Gorka, Dubje, Gorka, Jamnitsa, Karpovo, Kljonovo, Kolmošino, Krepugino, Krivuha, Kurkovo, Molodilno, Narotovo, Oparino-1, Oparino-2, Peršutino, Požarjo, Sitnitsa, Smjonkovo ja Spasovo. Asukkaista 71 % elää Migološtšin kylässä.


title: Migološtši

text: Seudulla on ollut 1600-luvulla syntynyttä karjalaisasutusta. Krepuginon ja Oparinon kylät mainitaan karjalaisten asuttamina Peter von Köppenin 1800-luvun puolivälissä laatimassa Euroopan-puoleisen Venäjän etnografisessa kartassa. Krepugino ja Smjonkovo kuuluivat Aleksandr Suvorovin omistamiin Sopinyn karjalaiskyliin. Samaan kyläryhmään kuului myös lähistöllä sijaitseva Kontšanskoje-Suvorovskoje.


title: Migološtši

text: Migološtšista on linja-autoyhteydet Hvoinajaan ja Borovitšiin. Seudun pääelinkeino on maatalous, jota edustavat vain henkilökohtaiset aputaloudet. Migološtšissa on lastentarha, keskikoulu, kerhotalo, kirjasto, ensiapuasema ja elintarvikemyymälä, Spasovossa ensiapuasema ja kauppa. Nähtävyyksiä ovat keskiaikaiset asuin- ja hautapaikat, uhrikivet sekä 1800-luvulta peräisin olevat Migološtšin ja Molodilnon pogostan kirkot.


title: Kaboža

text: Kaboža () on maalaiskunta ja sen keskustaajama Novgorodin alueen Hvoinajan piirissä Venäjällä. Kabožan aseman kautta kulkee Pietarin ja Moskovan välinen sivurata, josta on yhteys Pietarin ja Vologdan väliselle radalle Podborovjeen. Kunnan pinta-ala on 321 neliökilometriä. Asukkaita on 1 800 henkeä (vuonna 2010).


title: Kaboža

text: Kabožan kunta sijaitsee Valdain ylängön koillisosassa. Se rajoittuu pohjoisessa ja idässä Vologdan alueeseen, kaakossa Hvoinajan piirin Zvjaginon kuntaan, etelässä Novgorodin alueen Mošenskojen piiriin sekä lounaassa Hvoinajan piirin Dvorištšin ja luoteessa Mintsyn kuntaan. Alueen keskellä on Jubileinyin kunta. Pinta-alasta suurin osa on metsää. Hyötykaivannaisia ovat savi ja turve.


title: Kaboža

text: Keskustaajaman lisäksi kuntaan kuuluu Gornyn rautatieasema ja 21 kylää: Berežok, Demidovo, Gorka, Gorny, Jemeljanovskoje, Kašino, Komarovo, Krestsy, Krivošeino, Levotša, Makarjino, Noskovo, Otrada, Perfiljevo, Poptsovo, Ramenje, Savkino, Sjohino, Stremkovo, Suholžino ja Timoškino.


title: Kaboža

text: Kabožasta on linja-autoyhteys Hvoinajaan sekä päivittäiset paikallisjunayhteydet Hvoinajaan, Pestovoon ja Podborovjeen. Asemalla pysähtyy myös Pietarin ja Pestovon välinen kaukojuna. Kabožan ja Jubileinyin välillä on yksityisen turvetuontantoyhtiön kapearaiteinen rautatie.


title: Kaboža

text: Tärkeimmät elinkeinot ovat metsäteollisuus ja maatalous. Kunnan alueella toimii useita puunhankintayrityksiä, maidon, viljan ja rehun tuotantoon erikoistunut matalousyritys Levotšski, kuusi yksityistilaa ja 880 henkilökohtaista aputaloutta. Lisäksi on parikymmentä palvelualojen yrittäjää.


title: Kaboža

text: Palveluihin kuuluvat Kabožan ja Levotšan lastentarhat, Levotšan keskikoulu, Kabožan, Levotšan ja Gorkan kerhotalot, Kabožan, Levotšan ja Ramenjen ensiapuasemat sekä parikymmentä kauppaa. Nähtävyyksiä ovat muinaiset asuin- ja hautapaikat, 1800-luvulta peräisin olevat Jemeljanovskojen kartanoalueet, Levotšan pyhän Nikolaoksen kirkko ja kaksi 1900-luvun vaihteen asuinrakennusta.


title: Borovskoje

text: Borovskoje () on maalaiskunta ja sen keskuskylä Novgorodin alueen Hvoinajan piirissä Venäjällä. Kunnan pinta-ala on 271 neliökilometriä. Asukkaita on 340 henkeä (vuonna 2010).


title: Borovskoje

text: Borovskojen kunta sijaitsee Valdain ylängön koillisosassa. Se rajoittuu lännessä Hvoinajan piirin Migološtšin, luoteessa Pesin, pohjoisessa Ostahnovon, koillisessa Hvoinajan ja idässä Dvorištšin kuntiin sekä etelässä Mošenskojen piiriin. Pinta-alasta suurin osa on metsää. Kunnan alueella on paljon järviä, joista suurimmat ovat Vidimirskoje, Bolšoje Kuzino, Vanjovskoje, Burulets ja Granitšnoje. Hyötykaivannaisia ovat hiekka, sora, kalkkikivi ja turve. Seudulla sijaitsee Igorevskije mhin rauhoitusalue.


title: Borovskoje

text: Keskuskylän lisäksi kuntaan kuluu 18 kylää: Filistovo, Gusevo, Kleimiha, Lezgino, Maklakovo, Mjakiševo, Mutišino, Novinka, Orjol, Peski, Rjabkovo, Šilovo, Taškovo, Terehovo, Vanjovo, Zadelje, Zihnovo ja Žirovo.


title: Borovskoje

text: Borovskojesta on linja-autoyhteys Zadeljen kautta Hvoinajaan. Seudun pääelinkeino on maatalous. Borovskojen kylässä toimii lihaa ja maitoa tuottava Molodilnon maatalousyritys. Lisäksi on neljä yksityistilaa, 177 henkilökohtaista aputaloutta ja muutamia palvelualojen yrittäjiä.


title: Borovskoje

text: Mjakiševossa on koulu ja sen yhteydessä toimiva oppilasasuntola, Borovskojessa kulttuuritalo ja ensiapuasema. Lisäksi on kaksi kirjastoa ja kolme kauppaa. Nähtävyyksiin kuuluvat muinaiset asuin-, hauta- ja palvontapaikat, Borovskojen lähellä Vidimirin pogostalla sijaitseva pyhän kolminaisuuden kirkko (1824–1853) sekä kaksi 1800-luvun alun asuinrakennusta Zadeljen kylässä.


title: World of Warcraft: Mists of Pandaria

text: World of Warcraft: Mists of Pandaria ("tai lyhyemmin" MoP), on neljäs lisäosa "World of Warcraft" -nettiroolipelille. Lisäosa julkistettiin ensimmäisen kerran BlizzConissa 21. lokakuuta 2011, jossa myös kerrottiin lisäosan uusista ominaisuuksista. "Mists of Pandarian" betatestaus alkoi 21. maaliskuuta 2012.


title: World of Warcraft: Mists of Pandaria

text: Lisäosa laajentaa Azerothin pelattavaa aluetta maanosalla nimeltä Pandaria, tuo siihen uutena pelattavana rotuna pandareenit, jotka voi kuulua joko Liittoumaan tai Laumaan, sekä uutena hahmoluokkana munkin.. Pelin talenttijärjestelmä on myös uudisteltu ja lemmikeille on lisätty oma taistelujärjestelmä. Tasokatto nousee 90:een eli "" tavoin vain viisi tasoa.


title: World of Warcraft: Mists of Pandaria

text: Tasokatto nousee 85:stä 90:een. Azerothin eteläisin maanosa, Pandaria, tulee uutena pelattavana alueena.


title: World of Warcraft: Mists of Pandaria

text: Talenttijärjestelmä uudistuu "Talents 2.0"-järjestelmäksi, jossa kykypisteiden keruun sijaan, pelaaja voi saada uusia kykyjä joka viidennellätoista tasolla.


title: World of Warcraft: Mists of Pandaria

text: Lemmikeille tulee oma taistelujärjestelmä. Niillä on vastedes myös omat kokemustasot, mahdollisuus oppia uusia kykyjä ja lisäksi pelaajat voivat vaihtaa niitä keskenään.


title: World of Warcraft: Mists of Pandaria

text: Pelissä on mukana myös haastemuotoisia instanssi-luolastoja. Niistä saatavat palkinnot riippuvat ajasta, joka niiden läpäisemiseen kestää. Pelin uusien instanssien joukossa on myös tavallisiakin luolastoja () ja raideja.


title: World of Warcraft: Mists of Pandaria

text: Uusiin luolastoihin sisältyvät ainakin nämä:


title: World of Warcraft: Mists of Pandaria

text: Viisi uutta raidia:


title: World of Warcraft: Mists of Pandaria

text: Pelin kautta "World of Warcraftiin" tulee myös uudenlaisia 90-tasoisille pelaajille tarkoitettuja kolmen hengen instansseja, skenaarioita.


title: World of Warcraft: Mists of Pandaria

text: Pelin uusi pelattava rotu, pandareenit, ovat kotoisin Pandariasta, joka oli 12 000 vuotta sitten moguiksi kutsuttujen leijonakoiria muistuttavien humanoidien hallitsema. Pandareenit kuitenkin syöksivät heidät vallasta ja alkoivat rakentaa Pandariasta oman valtakunnan. 10 000 vuotta sitten Muinaisten sodan () aikaan Pandarian viimeinen keisari, Shaohao, käytti Pandarian pyhien vesien voimaa. Lopulta hän muutti itsensä hengeksi ja yhdistyi Pandariaan peittäen sen maagisella sumulla ja piilottaen sen muulta maailmalta. Pandareenit kuitenkin vierailivat muilla mantereilla The Wandering Islen päällä matkustamalla.


title: World of Warcraft: Mists of Pandaria

text: "Cataclysmin" tapahtumien aikana sumu Pandarian ympäriltä hälveni ja pandareenit joutuivat osaksi Liittouman ja Lauman sotia. Meditointiin, rankkaan harjoitteluun sekä moraaliseen harkintaan perustuvan Tushuin filosofiaa kannattavat pandareenit liittyivät Aysa Cloudsingerin johdolla Liittoumaan. Sen sijaan toimimattomuutta vastustavan ja intohimoisen Houjinin filosofian kannattajat liittyivät Ji Firepawin johdolla Laumaan.


title: World of Warcraft: Mists of Pandaria

text: Hahmoluokat


title: World of Warcraft: Mists of Pandaria

text: Pelin uusi hahmoluokka, munkki, käyttää taistelutapana kamppailulajeja, joita pandareenit kauan sitten käyttivät syöstäkseen mogut vallasta. He oppivat hyödyntämään chi-energiaa ja sen avulla taistelemaan ilman aseiden apua.


title: World of Warcraft: Mists of Pandaria

text: Munkki on hybridi-luokka. He käyttävät aseita ainoastaan lopetusiskuihin. Parantajamunkkien tekniikat perustuvat harmonian ja tasapainoon saavuttamiseen kaikkien ryhmien keskuuteen ja parantavat tuskallisimmatkin haavat henkisillä liikkeillään.


title: World of Warcraft: Mists of Pandaria

text: Munkkien kykyjärjestelmä on jaettu kolmeen eri kategoriaan: panimomestari (), sumunkutoja () ja tuulikävelijä (). Panimomestarit ovat lähinnä puolustautujia, sumunkutojat parantajia ja tuulikävelijät suurta vahinkoa tekeviä taistelijoita.


title: World of Warcraft: Mists of Pandaria

text: Munkit käyttävät lähinnä nahasta tehtyjä vaatteita.


title: World of Warcraft: Mists of Pandaria

text: Munkki voi olla mikä tahansa rotu, paitsi worgen tai hiisi.


title: World of Warcraft: Mists of Pandaria

text: Vaikka Deathwing on kuollut, Azeroth kärsii yhä tuhoja Liittouman ja Lauman välisistä taisteluista. Entistäkin vallanhimoisemmaksi käyvän Garrosh Hellscreamin valloitettua Theramoren saaren, Liittouman ja Lauman välinen sota kulkee Pandariaan, pandareenien muinaiselle mantereelle, joka on jo Muinaisten sodasta lähtien ollut sumun peitossa ja täten piilossa muilta Azerothin asukkailta. Mutta sen asukkaita on toki nähty muualla päin Azerothia. "Cataclysmin" tapahtumien jälkeen sumu on hävinnyt ja niin pandareenit joutuvat osallistumaan Liittouman ja Lauman sotiin.


title: Konekesko

text: Konekesko Oy on vapaa-ajankoneiden, rakennus- ja materiaalinkäsittelykoneiden, maatalouskoneiden, sekä kuorma- ja linja-autojen maahantuontiin, markkinointiin ja jälkimarkkinointiin erikoistunut yritys, jonka liikevaihto oli vuonna 2015 noin 269 miljoonaa euroa. Konekesko Oy:llä on rakennus- ja materiaalinkäsittely-, maatalous-, sekä työkonekauppaa harjoittavat tytäryhtiöt Virossa, Latviassa ja Liettuassa, Konekesko on osa Kesko-konsernia.


title: Konekesko

text: Maatalouskoneet-linja on liikevaihdollisesti Konekeskon suurin tuotelinja.


title: Konekesko

text: Suomessa myyntiverkostoon kuuluu 20 pistettä, joista pääosa on K-Maatalouskauppojen yhteydessä. Baltian maissa Konekeskolla on 8 pisteen myyntiverkosto. Tunnetuimpia Konekeskon edustamista maatalouskoneista ovat Massey Ferguson -traktorit, Claas-puimurit, sekä Weidemann-kuormaajat.


title: Konekesko

text: Baltiassa Konekesko edustaa myös Claas-traktoreita ja maatalouden työkoneita (mm. Claas, Lemken, Hardi ja Tume).


title: Konekesko

text: Rakennus- ja materiaalinkäsittelykoneiden tuote-edustuksia ovat muun muassa Kobelco-kaivinkoneet, Magni-kurottajat, Kubota-minikaivinkoneet, -leikkurit, -traktorit ja -dieselmoottorit, Weidemann-pyöräkuormaajat, Sennebogen-materiaalinkäsittelykoneet ja -nosturit, Still-trukit ja Allison-vaihteistot. Baltiassa Konekesko edustaa myös Ponsse-metsäkoneita, sekä Dynapac-maantiivistys ja -asfalttikoneita.


title: Konekesko

text: Rakennus- ja materiaalinkäsittelykoneiden asiakaskunta koostuu muun muassa urakoitsijoista, rakennusyhtiöistä, teollisuudesta, julkisyhteisöistä, konevuokraamoista, sekä muista koneyrittäjistä ja ammatinharjoittajista.


title: Konekesko

text: MAN-yksikkö tuo maahan ja myy kuorma- ja linja-autoja. Tuotevalikoimaan kuuluvat MAN-kuorma-autot sekä MAN- ja Neoplan-linja-autot. MAN on ollut Keskon edustuksessa yli 30 vuotta. MAN Center Espoossa toimii myös Volkswagen-hyötyautojen jälleenmyyjänä.


title: Konekesko

text: Konekesko tarjoaa raskaskoneasiakkailleen tuotevalikoiman lisäksi huoltoverkoston ja varaosapalvelun, sekä rahoituspalvelut. Suomessa Konekeskolla on kuusi omaa korjaamoa: Vantaalla, Tampereella, Kouvolassa, Seinäjoella, Jyväskylässä sekä MAN-korjaamo Espoossa. Lisäksi sillä on kymmenen oman varaosamyymälän lisäksi 20 K-maatalouksien ja Rautioiden yhteydessä toimivaa varaosapistettä, 120 sopimushuoltoyrittäjää, sekä 18 valtuutettua MAN-huoltokorjaamoa. Baltian maissa Konekeskolla on 11 omaa huolto- ja varaosapistettä, sekä 7 sopimushuoltoyrittäjää.


title: Konekesko

text: Konekeskon vapaa-ajankonekauppa perustuu yli 50 vuotta kestäneeseen yhteistyöhön Yamaha Motor Companyn kanssa. Tuotevalikoimaan kuuluvat muun muassa Yamarin-, Yamarin Cross-, Suvi-, TG- ja Zodiac-veneet, Yamaha-perämoottorit, -moottoripyörät, -mopot, -ATV:t, -moottorikelkat, -vesijetit ja -generaattorit, Helly Hansen-, Marine Life-, ja Baltic- pelastus- ja kelluntaliivit, sekä vapaa-ajan tarvikkeita ja varusteita. Yamarin-veneistä yli 70 % myydään tällä hetkellä vientimarkkinoilla. Päämarkkina-alueita ovat Ruotsi, Norja, Saksa ja Venäjä.


title: 1715 Salli

text: 1715 Salli on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Heikki Alikoski vuonna 1938. Pikkuplaneetta sai nimensä löytäjänsä vaimon mukaan. Ennen kuin tämä asteroidi sai oikean nimensä, se tunnettiin väliaikaisella tunnuksella 1938 GK. Sallin läpimitta on noin 23 kilometriä ja se on X-tyypin asteroidi. Vuorokauden pituus tämän pikkuplaneetan pinnalla, eli sen pyörähdysaika, on noin 11 tuntia.


title: Glass–Steagall-laki

text: Glass–Steagall-laki syntyi 1930-luvun alun Yhdysvalloissa vastaukseksi vuonna 1929 alkaneeseen suureen taantumaan. Lain tunnetuin osio on kaksiportainen pankkijärjestelmä, jossa välillisistä rahoituspalveluista vastaavat pankit erotetaan sijoituspankeista siten, että porrastus estää muun muassa talletuksilla keinottelun. Samantyyppisiä ratkaisuja otettiin pian käyttöön myös Euroopassa ja kaksiportainen pankkijärjestelmä takasi verraten stabiilit rahamarkkinat lähes 60 vuodeksi.


title: Glass–Steagall-laki

text: Taloussektorin vaatimuksesta Glass-Steagall kuitenkin purettiin vuosituhannen lopulla, minkä seurauksena liike- ja sijoituspankit saivat vapauden yhdistyä ja määritellä itsenäisesti liiketoimintansa. 2000-vuosikymmenen lopun finanssikriisin jälkeen kaksiportainen pankkijärjestelmä on kuitenkin löytänyt uusia kannattajia ja sitä on jälleen esitetty ratkaisuksi pankkijärjestelmän kriisiin.


title: Glass–Steagall-laki

text: Glass–Steagall-laki, joka tunnetaan myös nimellä Banking Act, astui voimaan 16. kesäkuuta 1933. Lain tarkoituksena oli kontrolloida rahoitusmarkkinoiden spekulaatioita. Nimensä se on saanut demokraattisenaattoreilta Carter Glassilta ja Henry B. Steagallilta, jotka tekivät aloitteen laista. Glass oli entinen valtiovarainministeri ja Steagall pankki- ja valuuttakomitean puheenjohtajana.


title: Glass–Steagall-laki

text: Ensimmäinen Glass-Steagall act tehtiin 1932. Sen tavoitteena oli deflaation pysäyttäminen, mikä laajensi Yhdysvaltain keskuspankin mahdollisuutta tarjota lisädiskonttausta joukkovelkakirjoille ja yritystodistuksille. Taloustieteen kirjallisuus puhuu kuitenkin useimmiten vuonna 1933 säädetystä Glass–Steagall-laista, jolla oli merkittävä vaikutus Yhdysvaltojen pankkijärjestelmän säätelyyn. Lain mukaan pankit tuli erottaa liiketoimintatapansa perusteella liike- ja sijoituspankeiksi. Laki myös perusti Federal Deposit Insurance Corporationin (FDIC) vakuuttamaan pankkitalletukset. Sen sijaan liikepankeilla ei ollut oikeutta vakuuttaa osakkeita ja joukkovelkakirjoja ja vastaavasti investointipankit eivät voineet käyttää asiakkaiden talletuksia spekulaatioon.


title: Glass–Steagall-laki

text: Glass–Steagall vaikutti merkittävästi myös eurooppalaiseen pankkijärjestelmään ja useissa Euroopan maissa ryhdyttiinkin säätelemään pankkeja saman kaksiportaisuusperiaatteen mukaisesti.


title: Glass–Steagall-laki

text: Glass–Steagallia kritisoitiin sen koko voimassaoloajan markkinoiden vapauden rajoittamisesta. Taloussektorin voimakkaan painostuksen seurauksena kaksiportaista pankkijärjestelmää alettiinkin purkaa molemmin puolin Atlantia. Vuonna 1986 Iso-Britannia luopui mallista ja Yhdysvalloissa laki kumottiin republikaanien aloitteesta ja Bill Clintonin toimesta lopullisesti vuonna 1999.


title: Glass–Steagall-laki

text: Lain kumoaminen poisti pankkien erottelun liike- ja sijoituspankeiksi. Säätelyn purkamisen kannattajat ovat sitä mieltä, että pankkitoiminnan yhdistymisellä on ollut vain vähän vaikutusta rahoitusjärjestelmään ja se on jopa auttanut vakauden säilymistä finanssikriisin aikana. Vastustajat taas väittävät Glass–Steagallista luopumisen edesauttaneen asuntomarkkinoiden romahdusta ja finanssikriisiä.


title: Glass–Steagall-laki

text: Vuodesta 2008 jatkuneet vaikeudet rahamarkkinoilla ovat nostaneet kaksiportaisen pankkijärjestelmän uudelleen keskusteluun. Yhdysvalloissa sitä on käyty erityisesti heinäkuussa 2010 voimaan astuneen Dodd–Frank Wall Street Reform and Consumer Protection Act. Dodd Frank sisältää samoja elementtejä ja syntyi samalla tavoin talouskriisin seurauksena kuin Glass-Steagall.


title: Glass–Steagall-laki

text: Myös Euroopassa kaksiportaista pankkijärjestelmää tai sen lähisukulaisia on esitetty osaratkaisuksi syvenevään talouskriisiin. Varsinkin Ranskassa, Saksassa ja Italiassa useat ajatushautomot vaativat pankkisektorin tiukempaa valvontaa kansallisesti ja EU:n tasolla. Keskustelua Glass-Staegalista ovat herätelleet ainakin Tanskan ja Saksan vasemmisto- ja sosiaalidemokraattiset puolueet. Siitä on tehty aloitteita ainakin Ruotsissa ja Italiassa ja mallia ovat kannattaneet mm. IMF:n pääjohtaja Christine Lagarde ja Ranskan entinen pääministeri Michel Rocard.


title: Elokuvan ikäraja

text:
Elokuvan ikäraja on järjestelmä, jolla luokitellaan elokuvat käyttäjälle sopivaksi katsottuihin ikäryhmiin. Ikärajamerkinnöissä ei ole olemassa maailmanlaajuista standardia, vaan jokainen maa määrittelee itse omat ikärajansa.
Isossa-Britanniassa elokuvien ikärajat määrittelee elokuvayhtiöiden rahoittama British Board of Film Classification.


title: Elokuvan ikäraja

text: Ruotsissa elokuvalle voidaan asettaa 7, 11 tai 15 vuoden ikäraja, mikäli se arvioidaan haitalliseksi tätä alempaan ikätasoryhmään kuuluvien lasten tai nuorten hyvinvoinnille. Seitsemän vuotta täyttäneille sallittua näytöstä voi kuitenkin seurata alle 7-vuotias 18 vuotta täyttäneen seurassa.


title: Elokuvan ikäraja

text: Saksassa elokuvia luokittelee "Freiwillige Selbstkontrolle der Filmwirtschaft" (FSK, vapaaehtoinen elokuvateollisuuden itsekontrolli), jota pyörittää "Spitzenorganisation der Filmwirtschaft" (SPIO, elokuvateollisuuden pääorganisaatio).Suomessa ikärajoja valvoo Mediakasvatus- ja kuvaohjelmakeskus. Keskuksen hyväksymät luokittelijat luokittelevat elokuvat ennen kuin niitä saa esittää yleisölle. Esityksen yhteydessä on ilmoitettava elokuvan ikäraja ja sisältömerkinnät, joista sallittua korkeampi ikäraja johtuu.


title: Elokuvan ikäraja

text:
Ikärajat ovat:
Yhdysvalloissa elokuvien ikärajat määrittelee riippumaton Motion Picture Association of America. Elokuville ei ole pakko hakea ikärajaluokitusta ja tämän takia Motion Picturen toiminta ei ole lainvoimaista; tästä huolimatta valtaosa maan elokuvateattereista vaatii näyttämilleen elokuville ikärajaa.


title: Déjà Vu (Blue Systemin albumi)

text: Déjà Vu on Blue Systemin albumi, joka on julkaistu vuonna 1991. Albumin tunnetuin kappale lienee sen nimikappale, ja sen lisäksi se sisältää myös Dionne Warwickin kanssa esitetyn dueton, "It's All Over".


title: Déjà Vu (Blue Systemin albumi)

text: Kaikki kappaleet kirjoittanut Dieter Bohlen.


title: Ambrogio Spreafico

text: Ambrogio Spreafico (s. 26. maaliskuuta 1950 Garbagnate Monastero) on italialainen roomalaiskatolinen piispa. Hänet vihittiin papiksi 12. huhtikuuta 1975 ja nimitettiin Frosinone-Veroli-Ferentinon hiippakunnan koadjuuttoripiispaksi 3. heinäkuuta 2008. Piispaksi vihkiminen seurasi 26. heinäkuuta. Pääkonsekraattorina toimi Tarcisio Bertone, jota avustivat William Joseph Levada ja Vincenzo Paglia. Spreaficosta tuli 18. lokakuuta 2008 Frosinone-Veroli-Ferentinon piispa.


title: Vincenzo Paglia

text: Vincenzo Paglia (s. 20. huhtikuuta 1945) on italialainen roomalaiskatolinen piispa. Hänet vihittiin papiksi Rooman hiippakuntaan 15. maaliskuuta 1970.


title: Vincenzo Paglia

text: Paglia nimitettiin 4. maaliskuuta 2000 Terni-Narni-Amelian hiippakunnan piispaksi, ja hänet konsekroi 2. huhtikuuta Camillo Ruini, jota avustivat Giovanni Battista Re ja Franco Gualdrini. Paglia asetettiin virkaansa 16. huhtikuuta.


title: Zbigniew Kiernikowski

text: Zbigniew Kiernikowski (s. 2. heinäkuuta 1946) on puolalainen roomalaiskatolinen piispa. Hänet vihki papiksi Gnieznon arkkihiippakuntaan Jan Czerniak 6. kesäkuuta 1971, ja hänet nimitettiin Siedlcen hiippakunnan piispaksi 28. maaliskuuta 2002. Piispaksi vihkiminen seurasi 20. toukokuuta. Pääkonsekraattorina toimi Angelo Sodano, jota avustivat Henryk Muszyński ja Jan Mazur.


title: Stanisław Gądecki

text: Stanisław Gądecki (s. 19. lokakuuta 1949) on puolalainen roomalaiskatolinen arkkipiispa. Hänet vihki papiksi Stefan Wyszyński Gnieznon arkkihiippakuntaan 9. kesäkuuta 1973. Hänet nimitettiin Gnieznon vihkipiispaksi ja Rubiconin titulaaripiispaksi 1. helmikuuta 1992. Piispaksi vihkiminen seurasi 25. maaliskuuta. Pääkonsekraattorina toimi Józef Glemp, jota avustivat Bogdan Józef Wojtuś ja Gerard Bernacki.


title: Stanisław Gądecki

text: 28. maaliskuuta 2002 Gądecki sai nimityksen Poznań arkkipiispaksi.


title: SMS Lothringen

text: SMS Lothringen oli Saksan keisarikunnan laivaston Braunschweig-luokan taistelulaiva, joka palveli ensimmäisessä maailmansodassa sekä sen jälkeen Reichsmarinessa. Alus romutettiin 1931.


title: SMS Lothringen

text: Alus tilattiin Schichaulta Danzigistaosana vuoden 1900 laivastolain hankintoja ja sen köli laskettiin 1. joulukuuta 1902. Alus laskettiin vesille 27. toukokuuta 1904 ja se valmistui 18. toukokuuta 1906.


title: SMS Lothringen

text: Ensimmäisessä maailmansodassa alus kuului laivaston 4. laivueeseen, joka palveli Itämerellä vuonna 1915. Miehistö vajeen takia laivue siirrettiin satamapalvelukseen ja sen henkilöstö sijoitettiin muille aluksille. Sodan päätyttyä alus jatkoi palvelustaan Reichsmarinessa F-luokan miinanraivaajien emälaivaksi muutettuna. Alus poistettiin alusluettelosta 31. maaliskuuta 1931 ja se romutettiin.


title: 10718 Samus'

text: 10718 Samus' on Marsin ja Jupiterin välisellä alueella, asteroidivyöhykkeellä eli päävyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi N. S. Chernykh vuonna 1985. Pikkuplaneetta sai nimensä tähtitieteilijä Nikolaj Nikolaevich Samus'n mukaan. Ennen kuin tämä asteroidi nimettiin, se tunnettiin tunnuksella 1985 QM5. Koska Samus'n absoluuttinen magnitudi (H) on 13,5; sen läpimitta on todennäköisesti välillä 5–12 kilometriä.


title: SMS Braunschweig

text: SMS Braunschweig oli Saksan keisarikunnan laivaston Braunschweig-luokan taistelulaiva, joka palveli ensimmäisessä maailmansodassa sekä sen jälkeen Reichsmarinessa. Alus romutettiin 1935.


title: SMS Braunschweig

text: Alus tilattiin Germaniawerftiltä Kielistä osana vuoden 1900 laivastolain hankintoja. Sen köli laskettiin 24. lokakuuta 1901 ja alus laskettiin vesille 20. joulukuuta 1902. Alus valmistui 15. lokakuuta 1904.


title: SMS Braunschweig

text: Ensimmäisessä maailmansodassa alus kuului laivaston 4. laivueeseen, joka palveli Itämerellä vuonna 1915. Miehistö vajeen takia laivue siirrettiin satamapalvelukseen ja sen henkilöstö sijoitettiin muille aluksille. Sodan päätyttyä alus jatkoi palvelustaan Reichsmarinessa, kunnes se poistettiin alusluettelosta 31. maaliskuuta 1931.


title: Much Ado About Nothing

text: Much Ado About Nothing on William Shakespearen samannimiseen näytelmään perustuva elokuva. Elokuvan ohjasi ja tuotti Joss Whedon. Elokuvan päärooleissa esiintyvät Amy Acker ja Alexis Denisof. Sivurooleja esittävät muiden muassa Nathan Fillion, Clark Gregg, Fran Kranz ja Reed Diamond.


title: Much Ado About Nothing

text: Elokuva ilmestyi vuonna 2012.


title: Much Ado About Nothing

text: Elokuva kuvattiin 12 päivässä Santa Monicassa mustavalkoiselle filmille. Joss Whedon ja Kay Cole perustivat tuotantoyhtiön Bellwether Pictures, joka tuotti elokuvan.


title: Much Ado About Nothing

text: Projektista vihjasi ensimmäisenä fanejaan huijaavanakin tunnettu Nathan Fillion, kun hän linkitti Twitteriinsä elokuvan kotisivun. Monet fanit uskoivat tämän olevan jälleen yksi pila, kunnes myös Fran Kranz ilmoitti niin ikään Twitterissä elokuvan olevan tulossa.


title: Much Ado About Nothing

text: Whedon palkkasi elokuvaan hänen muissakin projekteissa näytelleitä henkilöitä, kuten Amy Ackerin, Alexis Denisofin, Nathan Fillionin, Fran Kranzin ja Tom Lenkin.


title: SMS Elsass

text: SMS Elsass oli Saksan keisarikunnan laivaston Braunschweig-luokan taistelulaiva, joka palveli ensimmäisessä maailmansodassa sekä sen jälkeen Reichsmarinessa. Alus romutettiin 1936.


title: SMS Elsass

text: Alus tilattiin Schichaulta Danzigista osana vuoden 1900 laivastolain hankintoja ja sen köli laskettiin 1901. Alus laskettiin vesille 26. toukokuuta 1903 ja se valmistui 29. marraskuuta 1904.


title: SMS Elsass


title: SMS Hessen

text: SMS Hessen oli Saksan keisarikunnan laivaston vuonna 1905 valmistunut Braunschweig-luokan taistelulaiva, joka palveli ensimmäisessä maailmansodassa sekä sen jälkeen Reichsmarinessa. Alus luovutettiin toisen maailmansodan päätyttyä sotakorvauksena Neuvostoliitolle, jossa se nimettiin "Tseliksi". Alus romutettiin 1960.


title: SMS Hessen

text: Alus tilattiin Germaniawerftiltä Kielistä osana vuoden 1900 laivastolain hankintoja ja sen köli laskettiin 15. huhtikuuta 1902. Alus laskettiin vesille 18. syyskuuta 1903 ja se valmistui 19. syyskuuta 1905.


title: SMS Hessen

text: Ensimmäisessä maailmansodassa alus kuului laivaston 4. laivueeseen, joka palveli Itämerellä vuonna 1915. Miehistövajeen takia laivue siirrettiin satamapalvelukseen ja sen henkilöstö sijoitettiin muille aluksille. Sodan päätyttyä alus jatkoi palvelustaan Reichsmarinessa. Aluksen höyrykattilat uusittiin ja se muutettiin radio-ohjatuksi maalilaivaksi.


title: SMS Hessen

text: Toisen maailmansodan päätyttyä alus luovutettiin 1946 sotakorvauksena Neuvostoliitolle, joka nimesi sen "Tseliksi". Aluksen kohtalosta ei ole tarkempia tietoja.


title: SMS Preußen (1903)

text: SMS Preussen oli Saksan keisarikunnan laivaston Braunschweig-luokan taistelulaiva, joka palveli ensimmäisessä maailmansodassa sekä sen jälkeen Reichsmarinessa. Alus romutettiin 1931.


title: SMS Preußen (1903)

text: Alus tilattiin AG Vulcanilta Stettinistä osana vuoden 1900 laivastolain hankintoja ja sen köli laskettiin huhtikuussa 1902. Alus laskettiin vesille 30. lokakuuta 1903 ja se valmistui 12. heinäkuuta 1905.


title: SMS Preußen (1903)

text: Ensimmäisessä maailmansodassa alus kuului laivaston 4. laivueeseen, joka palveli Itämerellä vuonna 1915. Miehistö vajeen takia laivue siirrettiin satamapalvelukseen ja sen henkilöstö sijoitettiin muille aluksille. Sodan päätyttyä alus jatkoi palvelustaan Reichsmarinessa F-luokan miinanraivajien emälaivaksi muutettuuna. Alus poistettiin alusluettelosta 5. huhtikuuta 1929 ja se romutettiin 1931 lukuun ottamatta 63 metriä pitkää keskiosaa, jota käytettiin räjähdekokeiden koealustana. Se nimettiin "Vierkantiksi" eli tasapohjaksi.


title: Ville Eetvartti

text:
Ville Eetvartti Parkkonen on suomalainen laulaja, lauluntekijä ja tuottaja.
Ville Eetvartin ura alkoi 2000-luvun alussa Killville -yhtyeen riveissä. Vuonna 2004 Killville julkaisi ensisinglensä "Miten Minun Käy", joka nousi Suomen viralliselle singlelistalle .Täyspitkä albumi "Tyhjä Taulu" julkaistiin vuonna 2005 Helsinki Recordsin kautta. Ville esiintyi myös vierailevana solistina runoilija Tommy Tabermannin Mulle kaikki heti nyt -albumilla 2004, sekä toimi säveltäjänä, sovittajana ja tuottajana useilla Suomen eturivin artistien julkaisuilla.


title: Ville Eetvartti

text: Killvillen lopetettua toimintansa Ville Eetvartti jatkoi solistina, säveltäjänä ja sanoittajana Substances -yhtyeessä Vuonna 2009 Substances julkaisi itsenäisesti "Between Floors" -albumin ja kuvasi musiikkivideon kappaleeseen "God is a girl".


title: Ville Eetvartti

text: Vuonna 2010 Ville Eetvartti esiintyi Nelosen Kuorosota -ohjelman kolmannella tuotantokaudella Pihtiputaan kuoron solistina. Ohjelman 5. jaksossa Ville esitti Kings of Leonin kappaleen "Use Somebody" ja finaalilähetyksessä Robbie Williamsin "I will talk and Hollywood will listen".


title: Ville Eetvartti

text: Syksyllä 2011 Ville Eetvartin ensimmäinen suomenkielinen julkaisu "Lasikaupunki" valittiin Ylen Uuden Musiikin Kilpailu (UMK)ssa 40 parhaan kilpailukappaleen joukkoon. Tuottaja Jyri Sariolan ja sanoittajien Tero Myllyvirta ja Joni Pekkarinen kanssa tehty kappale kilpailee Uuden Musiikin Kilpailun myötä tilaisuudesta edustaa Suomea vuoden 2012 Eurovision laulukilpailussa Azerbaidžanissa. Ville Eetvartti ja kilpailukappale "Lasikaupunki" selviytyivät kisassa lopulta 25.2.2012 Helsingin Jäähallissa pidettyyn Uuden Musiikin Kilpailun finaaliin. Finaalissa Ville ylsi toiselle kierrokselle ja sijoittui lopulta kokonaiskilpailun 2. sijalle, keräten 29% toisen kierroksen yleisöäänistä


title: Ville Eetvartti

text: Ville Eetvartin ensimmäinen soolo-albumi "Kirkasta" julkaistiin 25.4.2012. Albumin 2. single "Tie" esiteltiin ensimmäisen kerran Ville Eetvartin Facebook-sivulla 28.3.2012. Ensimmäisenä "Kirkasta" albumin arvioi julkisesti sanomalehti Keskisuomalainen antaen albumille 4 tähteä 28.4.2012


title: Ville Eetvartti

text: Ville Eetvartti: Kirkasta, 2012, Periferia Sound


title: Ville Eetvartti

text: Killville: Tyhjä Taulu, 2005, Helsinki Records


title: Ville Eetvartti

text: Substances: Between Floors, 2009, Golden Harpsicord Records


title: Ville Eetvartti

text: BBC Nukes: Cutting Room - EP, 2008


title: Ville Eetvartti

text: Tommy Tabermann: Mulle kaikki heti nyt, 2004, Helsinki Records


title: Ville Eetvartti

text: Mighty 44 : Same thing we believe in, 2007 Bonnier Music


title: Ville Eetvartti

text: All of Us: If I had a child, 2007


title: Ville Eetvartti

text: Pete Parkkonen: First Album, 2009, Sony Music Finland


title: Ville Eetvartti

text: Pete Parkkonen: I'm an accident, 2010, Sony Music Finland


title: Ville Eetvartti

text: Mighty 44: Same thing we believe in, 2007


title: Ville Eetvartti

text: Substances: God is a girl, 2009


title: Ville Eetvartti

text: Ville Eetvartti: Lasikaupunki (UMK-finaaliesitys), 2012


title: Ville Eetvartti

text: Omakustanteita 1996-2001 (Studio Watercastle - Arttu Sarvanne)


title: Ville Eetvartti

text: Helsinki Records 2002-2003


title: Ville Eetvartti

text: EMI Music Finland 2003-2005


title: Ville Eetvartti

text: Suomen Pop Yhtiöt 2005-2007


title: Ville Eetvartti

text: Golden Harpsichord Records 2008-2010


title: Pasi Viheraho

text: Pasi Antero Viheraho (ent. Jari Sakari Siikonen, s. 22. maaliskuuta 1966 Tukholma) on suomalainen tubettaja ja radioamatööri. Viheraho tunnetaan mm. suorapuheisuudestaan, poliittisista kannanotoistaan sekä elektroniikkaharrastuksestaan. Hän juontaa radiota nimeltään Pasiradio, joka saa usein lahjoituksia kuulijoilta. Hän on lisäksi lahjakas pianisti ja tekee toisinaan videoita soittamisestaan.


title: Pasi Viheraho

text: Viheraho sai kasvatuksensa isoäidiltään hänen vanhempiensa hylättyä hänet. Nuorena hän harrasti rikoksia ja rakensi puhelinlaitteita joilla kykeni soittamaan ilmaiseksi minne tahansa, josta hän kuitenkin tuomittiin vankeuteen ja joutui maksamaan sakot Suomen valtiolle. Vapauduttuaan 1990-luvun alussa hän vaihtoi nimensä ja sai työkyvyttömyyseläkkeen masennuksen ja univaikeuksien vuoksi.


title: Pasi Viheraho

text: Vuonna 2006 Viheraho alkoi kuvaamaan videoita arjestaan, joita hän lähetti aluksi internetin uutisryhmiin ja Google Videoon. Ensimmäisen YouTube-kanavansa hän loi 10. helmikuuta 2007. Hän oli yksi ensimmäisiä suomalaisia tubettajia. Kanava suljettiin maaliskuussa 2011 sen ollessa Suomen tilatuin YouTube-kanava. Viheraho siirtyi Vimeoon kritisoiden YouTubessa vallitsevaa sensuuria, mutta palasi YouTubeen maaliskuussa 2012.


title: Pasi Viheraho

text: Viherahon videotuotanto on tullut tunnetuksi miehen suorapuheisuudesta sekä spontaaneista videoista, joita ei juurikaan ole editoitu tai käsikirjoitettu valmiiksi. Aiheet videoilla vaihtelevat, mutta niihin sisältyy mm. Viherahon kannanottoja politiikkaan ja virkavaltaan. Viherahon tunnetuimpiin videoihin kuuluvat miehen useat koosteet väittelyistä toisten osapuolien kanssa (riidan syynä usein kuvaaminen julkisilla paikoilla) sekä huumoriksi tarkoitetut videot.


title: Pasi Viheraho

text: Pasiradion ensimmäinen lähetys kuultiin Viherahon kotistudiossa huhtikuusta 2007. Lähetys pidetään joka perjantai-ilta, johon kuulijat voivat myös soittaa. Pasiradio on vieraillut vuosien varrella Lahden Rautatiepäivillä, Sexhibition-messuilla ja Tubeconissa. Syksyllä 2012 Pasiradio teki kiertueen Suomen ympäri liikkuvalla studiolla. Kesällä 2015 Pasiradio aloitti ULA-lähetykset ja sen ohjelmisto laajeni ympärivuorokautiseksi.


title: Pasi Viheraho

text: Viheraho on ollut useissa televisiohaastatteluissa, kuten MTV3:n Kymmenen uutisten loppukevennyksessä sekä seuraamassa Matti Nykäsen vapautumista vankilasta vuonna 2005. Viheraho on esiintynyt myös "Karpolla on asiaa" -ohjelmassa vuonna 1995, ja hänestä tehtiin "Toimintahäiriöitä"-niminen dokumentti vuonna 1990. Lisäksi Viheraho on ollut mukana "Suomi Ilmiö" -ohjelmassa 9. heinäkuuta 2005 ja esiintynyt vuonna 2013 dokumentissa "Tubettajat – Kiertoradan kansalaiset". Huhtikuussa 2017 hän oli mukana kuntavaaleissa Sitoutumattoman Rehellisen Ryhmän edustajana Lahdessa. Hän sai 340 ääntä, mutta ei tullut valituksi.


title: Pasi Viheraho

text: Viheraho ja tämän naisystävä saivat Viljo-pojan joulukuussa 2016. Viheraho kertoi eräässä Pasiradion lähetyksessä, että pari sai toisen lapsen huhtikuussa 2018.


title: Pasi Viheraho

text: Viherahon Rontti-koira menehtyi elokuussa 2018.


title: Salvinoriini A

text: Salvinoriini A on päihteenä käytetyn "Salvia divinorum" -kasvin vaikuttava aine. Sillä on aistiharhoja tuottavia sekä dissosiatiivisia tai psykedeelisiä vaikutuksia. Salvinoriini A:n vaikutukset kestävät käyttötavasta riippuen muutamasta minuutista tuntiin. Lisäksi on havaittu muutamia muita salvinoriineja.


title: Salvinoriini A

text: Salvinoriini A on rakenteeltaan erilainen kuin useimmat muut luonnossa esiintyvät hallusinogeenit (kuten DMT, psilosybiini tai meskaliini), sillä se ei sisällä typpiatomeja. Näin ollen se ei myöskään ole alkaloidi.


title: Salvinoriini A

text: Salvinoriini A on vaikutusmekanismiltaan κ-opioidireseptorin agonisti. Se oli ensimmäinen havaittu tällä mekanismilla vaikuttava yhdiste, joka ei ole alkaloidi. Salvinoriini A:n vaikutusmekanismi selvisi Bryan L. Roth:n laboratoriossa tehdyissä tutkimuksissa.


title: Siilo

text: Siilo voi tarkoittaa seuraavia:


title: Silo

text: Silo voi tarkoittaa seuraavia:


title: Risto Ahti (kirkkoherra)

text: Risto Voitto Ahti (24. maaliskuuta 1942 Somero – 20. heinäkuuta 2013) oli Ypäjän seurakunnan pitkäaikainen kirkkoherra. Ahti suoritti ylioppilastutkinnon vuonna 1962 Someron yhteiskoulussa, teologian kandidaatin tutkinnon vuonna 1967 Helsingin yliopistossa ja sai pappisvihkimyksen Turussa samana vuonna. Ahti toimi pappina ensin Salossa. Vuonna 1972 hän siirtyi Ypäjän seurakunnan kirkkoherraksi, missä tehtävässä toimi eläkkeelle jäämiseensä asti vuoteen 2012. Vuosina 2002–2010 hän oli Tammelan rovastikunnan lääninrovastina.


title: Risto Ahti (kirkkoherra)

text: Ahti julkaisi seitsemän aihepiiriltään hengellistä kirjoitus- ja pakina- ja kaskukokoelmaa.


title: Salvinoriinit

text: Salvinoriinit ovat yhdisteitä, joita esiintyy luonnossa ainakin "Salvia divinorum" -kasvissa, jota käytetään yleisesti päihteenä. Pääasiallinen vaikuttava yhdiste on salvinoriini A.


title: Piotr Greger

text: Piotr Greger (s. 28. maaliskuuta 1964 Tychy) on puolalainen roomalaiskatolinen piispa. Hänet vihki papiksi Katowicen hiippakuntaan Damian Zimoń 13. toukokuuta 1989, ja hänet inkardinoitiin Bielsko-Żywiecin hiippakuntaan 25. maaliskuuta 1992. Hänet nimitettiin Bielsko-Żywiecin vihkipiispaksi ja Assavan titulaaripiispaksi 22. lokakuuta 2011.


title: Carlos Mariano Pérez Eslava

text: Carlos Mariano Pérez Eslava (24. marraskuuta 1907 – 25. maaliskuuta 1985) oli argentiinalainen roomalaiskatolinen arkkipiispa. Hänet vihittiin salesiaanien papiksi 9. heinäkuuta 1933 ja nimitettiin Comodoro Rivadavian hiippakunnan piispaksi 13. maaliskuuta 1957. Piispaksi vihkiminen seurasi 19. toukokuuta. Pääkonsekraattorina toimi Germiniano Esorto, jota avustivat Vladimiro Boric Crnosija ja José Borgatti. Pérez Eslava asetettiin virkaansa 6. heinäkuuta.


title: Carlos Mariano Pérez Eslava

text: Pérez Eslava nimitettiin 26. joulukuuta 1963 ja asetettiin 11. huhtikuuta 1964 Saltan arkkihiippakunnan arkkipiispaksi. Hän osallistui Vatikaanin toiseen kirkolliskokoukseen. Hän jäi eläkkeelle 7. tammikuuta 1984.


title: José Borgatti

text: José Borgatti (17. syyskuuta 1891 Buenos Aires – 26. lokakuuta 1973) oli argentiinalainen roomalaiskatolinen piispa. Hänet vihittiin salesiaanien papiksi 17. kesäkuuta 1916 ja nimitettiin Viedman hiippakunnan piispaksi 28. elokuuta 1953. Piispaksi vihkiminen seurasi 25. lokakuuta. Pääkonsekraattorina toimi Mario Zanin, jota avustivat Emilio Sosa Gaona ja Vladimiro Boric Crnosija. Borgatti asetettiin virkaansa 31. lokakuuta.


title: José Borgatti

text: Borgatti osallistui Vatikaanin toiseen kirkolliskokoukseen. Hän toimi hiippakuntansa johdossa kuolemaansa saakka.


title: Arrows & Anchors

text: Arrows & Anchors on yhdysvaltalaisen rock-yhtye Fair to Midlandin neljäs studioalbumi, joka julkaistiin 12. heinäkuuta 2011.


title: Arrows & Anchors

text: Albumi debytoi Yhdysvalloissa Billboard 200 -listan sijalla 65.Kappaleet on säveltänyt Fair to Midland ja sanoittanut Darroh Sudderth.


title: DJ Screw

text: DJ Screw (oikealta nimeltään Robert Earl Davis, Jr., s. 20. heinäkuuta 1971, k. 16. marraskuuta 2000) oli yhdysvaltalainen hip hop DJ. Hänet tunnetaan sittemmin popularisoituneen Chopped and Screwed -miksaustyylin keksijänä, sadoista "Chaptereiksi" kutsutuista mixtapeistaan ja Screwed Up Click -kollektiivin johtohahmona. Davis löydettiin marraskuussa 2000 kuolleena äänitysstudioltaan, ja myöhemmin kuolinsyyksi varmistui kodeiinipohjaisen yskänlääkkeen ja alkoholin yliannostus.


title: Sukaskärpäset

text: Sukaskärpäset (Muscidae) on kärpästen heimo. Sukaskärpästen tunnetuin laji on huonekärpänen ("Musca domestica"). Ne ovat pönäköitä, mustia tai harmaita kärpäsiä, joissa voi olla tummempia kuvioita. Sukaskärpästen toukat käyttävät ravinnokseen kaikenlaisia eloperäisiä jätteitä. Aikuiset voivat joskus nauttia kukkien mettä, jos se on helposti tarjolla. Muutamat lajit purevat lämminverisiä eläimiä.


title: Sukaskärpäset

text: Heimoon kuuluu lähes 4000 lajia, jotka on jaettu sataan sukuun.


title: M2 (moottoritorpedovene)

text: M2 oli Irlannin laivaston moottoritorpedovene. Aluksen tilasi alun perin Latvian laivasto 16. toukokuuta 1939 John I. Thornycroft and Companyltä. Sen köli laskettiin 29. syyskuuta Thornycroftin Hampton-on-Thamesin veneveistämöllä telakkanumerolla 2464. Irlannin valtio lunasti aluksen, koska Latvia joutui Neuvostoliiton miehittämäksi.


title: M2 (moottoritorpedovene)

text: Aluksessa oli kaksinkertainen mahonkirunko, ja siinä oli kylkikaaria tiheässä. Aluksen kolmas teakvuoraus oli pohjassa peittämässä kylkikaaria. Sen voimanlähteenä oli neljä Rolls Roycen V6-moottoria Thornycroftin RY/12-asennuksina, ja ne oli kytketty pareittain kahteen akseliin. Aluksen apumoottorina oli Thornycroftin RA/4, joka mahdollisti peruuttamisen.


title: M2 (moottoritorpedovene)

text: Aluksen koeajot aloitettiin 4. heinäkuuta 1940. Alus luovutettiin 8. heinäkuuta Irlannille, jonka laivastoon se liitettiin ensimmäisenä päällikkönään luutnantti A. Thompson. Se saapui Irlantiin vielä heinäkuussa.


title: M2 (moottoritorpedovene)

text: Alus myytiin 15. syyskuuta 1948 eversti J. Fitzmauricelle, joka muutti sen asuntoproomuksi.


title: GNOME Files

text: GNOME Files on virallinen tiedostoselain, aikaisemmalta nimeltään Nautilus, joka oli GNOME-järjestelmissä jo GNOME:n versiosta 2.0. Nautiluksen viimeinen versio oli 3.4 ja se julkaistiin LGPL-lisenssin alaisena kuten uusikin versio.


title: GNOME Files

text: Nautilus on julkaistu ensimmäisen kerran vuonna 2001, ja sen kehitys on jatkunut siitä lähtien.


title: M3 (moottoritorpedovene)

text: M3 oli Irlannin laivaston moottoritorpedovene. Irlanti tilasi aluksen 16. toukokuuta 1939 John I. Thornycroft and Companyltä. Sen köli laskettiin 11. syyskuuta Thornycroftin Hampton-on-Thamesin veneveistämöllä telakkanumerolla 2463. Alus valmistui 23. huhtikuuta 1940 ja sen koeajot päättyivät 18. heinäkuuta.


title: M3 (moottoritorpedovene)

text: Aluksessa oli kaksinkertainen mahonkirunko, ja siinä oli kylkikaaria tiheässä. Aluksen kolmas teakvuoraus oli pohjassa peittämässä kylkikaaria. Sen voimanlähteenä oli neljä Rolls Roycen V6-moottoria Thornycroftin RY/12-asennuksina, ja ne oli kytketty pareittain kahteen akseliin.


title: M3 (moottoritorpedovene)

text: Alus luovutettiin 25. heinäkuuta Irlannille. Aluksen ensimmäinen päällikkö luutnantti J. Flynn asetti aluksensa laivaston palvelukseen 25. heinäkuuta. Aluksen matkatessa Irlantiin Britannian kuninkaallisen laivaston moottoritorpedoveneiden suojaamana se joutui Isle of Manin edustalla Saksan ilmavoimien koneiden maaliksi. Alus oli lähellä tuhoutumista. Se saapui 1. elokuuta Haulbowlinen laivastotukikohtaan, jossa Irlannin rannikkotykistö avasi tulen liputonta alusta kohti.


title: M3 (moottoritorpedovene)


title: M4 (moottoritorpedovene)

text: M4 oli Irlannin laivaston moottoritorpedovene. Irlanti tilasi aluksen lokakuussa 1939 John I. Thornycroft and Companyltä. Sen köli laskettiin 17. helmikuuta 1941 Thornycroftin Hampton-on-Thamesin veneveistämöllä telakkanumerolla 2492. Sen koeajot päättyivät 5. lokakuuta 1942. Alus luovutettiin 2. joulukuuta Irlannille. Aluksen ensimmäinen päällikkö luutnantti H. Austin asetti aluksensa laivaston palvelukseen 3. joulukuuta. Se saapui 1. elokuuta Haulbowlinen laivastotukikohtaan.


title: M4 (moottoritorpedovene)


title: M4 (moottoritorpedovene)

text: Alus myytiin 3. heinäkuuta 1950 eversti J. Fitzmauricelle, joka muutti sen asuntoproomuksi.


title: M5 (moottoritorpedovene)

text: M4 oli Irlannin laivaston moottoritorpedovene. Irlanti tilasi aluksen lokakuussa 1939 John I. Thornycroft and Companyltä. Sen köli laskettiin 2. toukokuuta 1940 Thornycroftin Hampton-on-Thamesin veneveistämöllä telakkanumerolla 2493. Alus laskettiin vesille 12. kesäkuuta 1941. Sen koeajot päättyivät 23. joulukuuta 1942 ja se luovutettiin aluksen ensimmäiselle päällikölle aliluutnantti McKenna, joka asetti aluksensa laivaston palvelukseen Tilburyssä. Se saapui 4. tammikuuta 1943 Cobhiin.


title: M5 (moottoritorpedovene)


title: M5 (moottoritorpedovene)

text: Alus myytiin 3. heinäkuuta 1950 eversti J. Fitzmauricelle, joka muutti sen asuntoproomuksi. Aluksessa todettiin kuitenkin lahoa, mikä esti muutostyöt.


title: Katsuyuki Nagasuka

text: Katsuyuki Nagasuka (, s. 8. syyskuuta 1981, Fukuoka, Japani) on japanilainen ratamoottoripyöräilijä. Hän toimii Yamahan tehdastallin testikuljettajana. Testikuljettajan työn ohella Nagasuka ajaa vakituisesti Japanin kansallista mestaruussarjaa.


title: Katsuyuki Nagasuka

text: 2000-luvun alussa Nagasuka osallistui villillä kortilla kolmeen 250-kuutioisten osakilpailuun. 2011 sai tilaisuuden ajaa tehdastallin riveissä Malesian osakilpailussa kauden toiseksi viimeisessä kilpailussa, kun tallin ykköskuljettaja Jorge Lorenzo oli sivussa murrettuaan sormensa. Nagasukasta tuli ainoa kilpailuun osallistunut Yamaha-kuljettaja, kun myös toinen vakiokasvo Ben Spies joutui jättämään leikin kesken ennen aika-ajoja.


title: Katsuyuki Nagasuka

text: Itse kilpailu jäi lopulta vain yhden kierroksen mittaiseksi, kun traagisessa onnettomuudessa italialainen Marco Simoncelli menehtyi jäätyään kanssakilpailijoiden yliajamaksi.


title: Katsuyuki Nagasuka

text: Lorenzo ei pystynyt osallistumaan myöskään kauden päätöskilpailuun Valenciassa, joten Nagasuka sai toisen tilaisuuden. Suoritus paranikin huomattavasti Malesiasta, ja erinomainen kuudes sija toi hänelle uransa ensimmäiset pisteet MotoGP-luokassa.


title: M6 (moottoritorpedovene)

text: M6 oli Irlannin laivaston moottoritorpedovene. Irlanti tilasi aluksen lokakuussa 1939 John I. Thornycroft and Companyltä. Sen köli laskettiin 15. toukokuuta 1940 Thornycroftin Hampton-on-Thamesin veneveistämöllä telakkanumerolla 2494. Alus laskettiin vesille 26. kesäkuuta 1941. Sen koeajot päättyivät 24. helmikuuta 1943, jolloin alus luovutettiin ensimmäinelle päällikölleen luutnantti T. A. Hamiltonille palvelukseen asetettavaksi.


title: M6 (moottoritorpedovene)


title: M6 (moottoritorpedovene)


title: Vartiolaiva

text: Vartiolaiva on pienehkö yleiskäyttöinen partioalus tai saattaja. Merikelpoiset alukset ovat partiointiin suunniteltuja, mutta yleensä kokoonsa nähden kevyesti aseistettuja sotalaivoja.


title: Vartiolaiva

text: Suomessa rajavartiolaitoksella on kolme vartioalusta. Uuden tyypin suunnittelu aloitettiin vuonna 2011. Ulkovartiolaiva Turva valmistuikin vuonna 2014.


title: Marc Márquez

text: Marc Márquez Alenta (s. 17. helmikuuta 1993, Cervera) on espanjalainen ratamoottoripyöräilijä. Hän on viisinkertainen MotoGP:n maailmanmestari (2013, 2014, 2016, 2017, 2018). Márquez on voittanut aiemmin myös kaudella 2010 125-kuutioisten ja kaudella 2012 Moto2-luokan maailmanmestaruudet. Kaudella 2013 hän ajoi ensimmäistä kertaa urallaan pääluokassa MotoGP:ssä, Repsol Honda -tallissa maanmiehensä Dani Pedrosan tallikaverina. Myös kaudella 2018 Márquez ajaa Repsol Hondalla.


title: Marc Márquez

text: Márquez teki debyyttinsä ratamoottoripyöräilyn MM-sarjassa kaudella 2008, 15 vuoden ja 56 päivän ikäisenä. Kaudella 2010 Márquez ajoi suomalaisessa Ajo Motorsport -tallissa ja voitti piikkiluokan mestaruuden.


title: Marc Márquez

text: Márquez siirtyi kaudelle 2011 Moto2-luokkaan ja ajoi loppupisteissä toiseksi mestaruuden voittaneen Stefan Bradlin jälkeen. Kaudella 2012 Márquez voitti yhdeksän osakilpailua ja Moto2-luokan maailmanmestaruuden.


title: Marc Márquez

text: Márquezia pidetään yhtenä lajin suurimmista tulevaisuuden lupauksista. Hän siirtyi kaudeksi 2013 lajin pääluokkaan MotoGP:hen, ja korvasi Repsol Honda -tallissa uransa lopettaneen kaksinkertaisen maailmanmestarin Casey Stonerin kaksi vuotisella sopimuksella. Hän ajoi heti ensimmäisessä kilpailussaan Honda RC213V pyörällä, Qatarin kilpailussa kolmanneksi ja voitti toisen kilpailun, Amerikan GP:n. Kaikkiaan hän voitti kauden aikana kuusi osakilpailua, ensimmäisen lisäksi Saksan, Yhdysvaltain, Indianapolisin, Tšekin ja Aragonian GP:t. Márquez voitti maailmanmestaruuden neljän pisteen erolla hallitsevaan mestariin, Jorge Lorenzoon. Márquez rikkoi tulokaskaudellaan useita ennätyksiä. Sen lisäksi, että hänestä tuli kaikkien aikojen nuorin mestari, Márquezista tuli Yhdysvaltain kilpailun voiton myötä myös MotoGP historian nuorin voittaja (20 vuotta 63 päivää) rikkoen yli 30 vuotta kestäneen Freddie Spencerin ennätyksen. Hän ajoi myös kauden neljässä ensimmäisessä kilpailussa palkintokorokkeelle, kunnes keskeytti viidennen kilpailun. Tämän myötä Márquezista tuli Max Biaggin lisäksi toinen kuljettaja, joka on kyennyt ajamaan tulokaskaudellaan MotoGP:ssä neljässä ensimmäisessä kilpailussa palkintokorokkeelle. Kauden päätyttyä Márquez rikkoi mestarina ollessaan Freddie Spencerin toisen ennätyksen nuorimpana MotoGP mestarina ollessaan 20 vuotta ja 266 päivää vanha, kun Spencer oli 21 vuotta 258 päivää vanha voittaessaan mestaruuden 1983 tuolloin 500-kuutioisissa myös Hondalla.


title: Marc Márquez

text: Kaudella 2014 hän uusi mestaruutensa. Márquez voitti kauden kymmenen ensimmäistä osakilpailua ja saavutti yhteensä 13 osakilpailuvoittoa. Hän ajoi palkintokorokkeelle 14 kertaa, joista 13 voiton lisäksi yksi oli toinen sija Japanissa. Márquez ajoi myös paalupaikalle 13 kertaa, joista kuusi tuli kauden ensimmäimmäisissä kilpailuissa peräkkäin. Tämän jälkeen hän ajoi vielä neljästi peräkkäin paalupaikalle Saksassa, Indianapolisissa, Tsekeissä ja Britanniassa. Márquez keskeytti kauden aikana vain kerran Australiassa, jossa hän kaatui kymmenen kierrosta ennen maalia.


title: Marc Márquez

text: Kaudella 2015 Márquez ajoi MM-pisteissä kolmanneksi häviten 88 pistettä mestaruuden voittaneelle Jorge Lorenzolle. Hän ajoi kauden aikana kahdeksan kertaa palkintokorokkeelle, joista voittoja oli viisi. Márquez ajoi voittoon Amerikan kilpailussa, jonka jälkeen hän voitti Saksan ja Indianapolisin kilpailut peräkkäin ja myöhemmin vielä San Marinon ja Australian kilpailut. Márquez ajoi kauden aikana eniten paalupaikalle, kahdeksan kertaa ja eniten kilpailun nopeimman kierroksen, seitsemän kertaa. Hän keskeytti kuudesti, joista neljä johtui kaatumisesta, yksi teknisestä viasta, kun taas Malesiassa Márquez joitui keskeyttämään kolarin aiheuttamasta viasta.


title: Marc Márquez

text: Kaudella 2016 Márquez voitti uransa kolmannen maailmanmestaruuden MotoGP:ssä 49 pisteen erolla Valentino Rossiin. Hän voitti kauden aikana viisi kilpailua Argentiinan, Amerikan, Saksan, Aragonin ja Japanin kilpailut. Márquez ajoi yhteensä kaksitoista kertaa palkintokorokkeelle, sekä eniten paalupaikkoja (7) ja eniten kilpailun nopeimpia kierroksia (4). Márquez keskeytti kauden aikana kerran, joka tapahtui Australiassa kaaduttuaan johtoasemasta. Sama virhe tapahtui myös kaudella 2014 Márquezin kaaduttua kärkipaikalta Australiassa.


title: Markus Laine

text: Markus Laine (s. 27. maaliskuuta 1979 Naantali) on suomalainen jääkiekkoilija, pelipaikaltaan puolustaja. Laine pelasi SM-liigassa vuosina 1999–2000 ja 2003–2004. Hän on käynyt myös Ranskassa ja Ruotsissa.


title: Markus Laine

text: Laine pelasi kaksi ensimmäistä kauttansa ja pari peliä kolmannesta jääkiekon I divisioonassa. Hän pelasi 67 ottelua joissa tehoja kertyi 18 (4+14) ja jäähyminuutteja 96. Pudotuspeleissä hän pelasi yhteensä kahdeksan peliä ja yksi maali. Jäähyaitiossa hän istui yhteensä kymmenen minuuttia.


title: Markus Laine

text: SM-liigassa hän pelasi kahdella eri kaudella. Ensimmäisellä kaudella 1999–2000 JYPissä 35 ottelua joissa kertyi yksi syöttöpiste ja kymmenen jäähyminuuttia. Toisella kaudellaan 2003–2004 seurana oli TPS ja pisteitä ei tullut ja jäähyminuutteja tuli 2. Otteluita tuli 15. Hän ei pelannut yhtään ottelua pudotuspeleissä.


title: Markus Laine

text: Laine on pelannut ulkomailla kaksi kautta Ruotsissa ja yhden kauden Ranskassa. Ruotsissa hän sai tililleen 2001–2003 68 ottelua, 18 (5+13) pistettä ja 150 jäähyminuuttia. Hän pelasi Kinura Minersissa. Ranskassa hän pelasi yhden kauden joukkueessa HC Mont-Blanc. Siellä hän sai 25 ottelua ja 16 pistettä. Jäähyminuutteja tilille tuli 34.


title: Markus Laine

text: Hän pelasi Suomi-sarjan runkosarjassa kuusi ottelua saaden kaksi pistettä. Alkulohkossa hän sai 19 pelissä 29 pistettä. Ristiinkarsinnassa hän pelasi kaksi ottelua ja sai kolme pistettä. Joukkue oli VG-62.


title: Markus Laine

text: Laine on pelannut Mestiksessä kolmessa eri joukkueessa: Vaasan Sportissa, Hermeksessä sekä nykyisessä joukkueessaan TUTO Hockey. Ensimmäisen Mestis-kautensa hän pelasi 2000–2001 enne Ranskan vuosiaan. Sillä kaudella hän pelasi 36 ottelua ja sai 10 pistettä(1+9=10). Ranskan jälkeen hän palasi Suomeen SM-liigaan, mutta lähti melkein heti takaisin Mestikseen Hermekseen jossa pelejä kertyi 32 ja pisteitä 15(6+9=15). Kolmella seuraavalla kaudella hän pelasi Vaasassa Sportissa, siellä pisteitä tuli kaikilla kolmella kaudella yhteensä 100 ottelua ja sai 34 (9+25) pistettä. Sen jälkeen hän on pelannut Suomi-sarjan lisäksi vain TuTo Hockeyssa.


title: Markus Laine

text: Laine on loukkaantumis- ja jäähyherkkä pelaaja, joka on tyytynyt kakkosparin rooliin. Ikä alkaa jo näkyä vauhdissa.


title: Markus Laine

text: Kokenut ja monipuolinen puolustaja. Iskenyt mestiksessä tasaisesti tehoja jokaisella kaudellaan.


title: Jaroslavlin asema

text: Jaroslavlin asema ( tai Станция Москва-Пассажирская-Ярославская, "Stantsija Moskva-Passažirskaja-Jaroslavskaja", "Moskovan Jaroslavlin matkustaja-asema") on yksi Moskovan suurista henkilöliikenteen rautatieasemista. Sieltä liikennöidään vilkkaasti sekä kauko- että lähijunilla lähinnä pohjoiseen, koilliseen ja itään. Jaroslavlin asema on muun muassa Siperian halki Vladivostokiin johtavan yli 9000 kilometriä pitkän Siperian radan läntinen terminaaliasema. Aseman kapasiteetti on noin 300 junaa päivässä.


title: Jaroslavlin asema

text: Jaroslavlin asema sijaitsee Komsomolskaja-aukion laidalla Moskovan ydinkeskustan koillispuolella, 3,4 kilometriä Punaiselta torilta koilliseen. Saman aukion laidalla sijaitsee kaksi muutakin Moskovan päärautatieasemaa. Vieressä on Leningradin asema, joka on länteen suuntautuvan liikenteen pääteasema (esimerkiksi Pietarin ja Helsingin junat). Aukion eteläpuoliselta Kazanin asemalta liikennöidään idän, kaakon ja etelän suuntiin. Lähin metroasema on "Komsomolskaja" (linjat 1 ja 5).


title: Jaroslavlin asema

text: Aiemmin, vuosina 1907-1936 Jaroslavlin asema tunnettiin myös nimellä "Pohjoinen asema" () tai "Pohjoisen rautateiden asema". Tällä viitattiin Moskovan seudun pohjoispuolella sijaitseviin rautateihin, jotka nykyäänkin Venäjän rautateiden organisaatiossa kuuluvat Jaroslavlista johdetun alueellisen Severnaja železnaja doroga -yhtiön vastuulle.


title: Stage diving

text: Stage divingissä artisti (tai joku yleisöstä) hyppää lavalta yleisön joukkoon ja yleisö ottaa hänet käsillään vastaan. Usein oletuksena on, että yleisö kannattelee häntä käsillään (niin sanottu crowd surfing) ja kantaa hänet lopulta takaisin lavalle.


title: Stage diving

text: Stage diving voi aiheuttaa vakavia vammoja sekä hyppääjälle että yleisön jäsenille.


title: Sosiaalipoliittinen yhdistys

text: Sosiaalipoliittinen yhdistys (ruots. Socialpolitiska Föreningen) on vuonna 1909 perustettu tieteellinen seura, jonka tavoitteena tehdä tunnetuksi suomalaista sosiaalipolitiikkaa ja vaikuttaa sen kehitykseen. Sosiaalipoliittinen yhdistys kehittää myös toimintansa kautta sosiaalipolitiikkaa ja sen tutkimusta sekä pyrkii herättämään tieteellistä keskustelua alallaan. Yhdistys julkaisee yhdessä Sosiaalityön tutkimuksen seuran kanssa neljästi vuodessa ilmestyvää Janus-lehteä.


title: Sosiaalipoliittinen yhdistys

text: Sosiaalipoliittisen yhdistyksen historia alkaa vuodesta 1908, jolloin sen perustamista alettiin valmistella. Virallisesti Sosiaalipoliittinen yhdistys perustettiin vuonna 1909 nimellä "Suomen Työväensuojelus- ja Sosiaalivakuutusyhdistys – Föreningen för Arbetareskydd och Socialförsäkring i Finland". Alkuvuosinaan yhdistys mm. edusti Suomen suurruhtinaskuntaa kansainvälisissä sosiaalipolitiikan kokouksissa. Itsenäisen Suomen synnyttyä yhdistys kokosi poliittisesti ja sosiaalisesti kuohuvan maan kehittämisestä kiinnostuneita kansalaisia joskus paremmalla, joskus heikommalla menestyksellä. Sodan jälkeen yhdistys pyrki aktiivisesti vaikuttamaan sosiaalipolitiikan kehitykseen Suomessa mm. laatimalla 60-luvun sosiaalipoliittista ohjelmaa. Sosiaalipoliittinen yhdistys on 1970-luvun lopulta alkaen järjestänyt vuosittain Sosiaalipolitiikan päiviä.


title: Grand Theft Auto V

text: Grand Theft Auto V (lyhyesti "GTA V" tai "GTA 5") on Rockstar Northin kehittämä ja Rockstar Gamesin julkaisema avoimeen maailmaan sijoittuva toimintaseikkailupeli. Se julkaistiin 17. syyskuuta 2013 PlayStation 3- ja Xbox 360 -konsoleille. Pelistä julkaistiin paranneltu versio 18. marraskuuta 2014 PlayStation 4- ja Xbox One -konsoleille, minkä jälkeen se ilmestyi Microsoft Windowsille 14. huhtikuuta 2015. Peli on "Grand Theft Auto" -pelisarjan seuraava suuri julkaisu sitten vuonna 2008 ilmestyneen "Grand Theft Auto IV:n". Peli sijoittuu kuvitteelliseen San Andreasin osavaltioon, ja sen yksinpelitarina seuraa kolmea rikollista, jotka järjestävät ryöstökeikkoja hallintoviraston painostuksen alla. Avoin pelimaailma antaa pelaajalle mahdollisuuden vaeltaa vapaasti San Andreasissa, johon kuuluu avonainen maaseutu ja kuvitteellinen Los Santosin kaupunki (joka perustuu Los Angelesiin).


title: Grand Theft Auto V

text: Peliä pelataan joko kolmannesta tai ensimmäisestä persoonasta, ja sen maailmassa liikutaan jalkaisin tai jollain kulkuneuvolla. Pelaajat ohjaavat kolmea päähahmoa koko yksinpelin ajan, vaihtaen hahmosta toiseen sekä tehtävien aikana että niiden ulkopuolella. Tarina keskittyy ryöstökeikkoihin ja moni tehtävistä sisältää ampumista ja jollain kulkuneuvolla ajamista. Rikoksia tekevät pelaajat saavat viranomaiset peräänsä. Viranomaisten vastatoimien aggressio mitataan ”wanted”-luokituksella. Pelin moninpelimuoto, "Grand Theft Auto Online", antaa enintään 30 pelaajalle mahdollisuuden tutkia avointa pelimaailmaa ja osallistua yhteistoiminnallisiin tai kilpailullisiin otteluihin.


title: Grand Theft Auto V

text: "Grand Theft Auto V" oli julkistamisestaan lähtien laajalti odotettu. Ilmestyttyään se sai hyvän vastaanoton kriitikoilta, jotka kehuivat etenkin sen usean päähahmon käyttämistä, avointa pelattavuutta ja teknillistä edistystä. Kiduttamista kuvaava kohtaus ja naisten kohtelu pelissä jakoivat kriitikoiden mielipiteitä. Jotkut kuvasivat peliä luonnostaan väkivaltaiseksi ja misogynistiseksi. "Grand Theft Auto V" rikkoi alan myyntiennätyksiä ja siitä tuli kaikkien aikojen nopeiten myydyin viihdealan tuote ansaiten 800 miljoonaa dollaria sen julkaisupäivänä, ja ylittäen miljardin rajan kolme vuorokautta julkaisusta. "Forbes" on kuvaillut peliä kaikkien aikojen suurimmaksi viihdetuotteen lanseeraukseksi.


title: Grand Theft Auto V

text: "Grand Theft Auto V" on joko ensimmäisestä tai kolmannesta persoonasta kuvattu toimintaseikkailupeli. Pelaajat suorittavat tehtäviä edetäkseen tarinassa. Tehtävien ulkopuolella pelaajat voivat vapaasti vaeltaa pelin avoimessa pelimaailmassa. "Grand Theft Auto V:n" pelimaailma on huomattavasti suurempi kuin pelisarjan aikaisemmissa peleissä, koostuen avonaisesta maaseudusta ja kuvitteellisesta Los Santosin kaupungista.


title: Grand Theft Auto V

text: Pelaaja käyttää lähitaisteluaseita, ampuma-aseita ja räjähteitä vihollisten torjumiseksi, ja hän voi juosta, hyppiä, uida tai käyttää kulkuneuvoja liikkumiseen pelimaailmassa. Taistelutilanteessa pelaaja voi käyttää hyväkseen automaattista tähtäystä ja hän voi suojautua vihollisen tulitukselta. Jos pelaaja vahingoittuu, hänen terveyspisteensä palaa vähitellen puoliväliin saakka. Pelaaja syntyy uudelleen sairaalaan, jos hän sattuu kuolemaan. Jos pelaaja syyllistyy rikoksiin pelin aikana, hän voi saada peräänsä viranomaiset, joiden aggressio mitataan ”wanted”-luokituksella (). Senhetkinen luokitus näkyy pelaajalle näytössä tähtinä yhdestä viiteen, jossa viisi tarkoittaa viranomaisten olevan hyvin aggressiivisia. Viranomaiset etsivät pelaajaa, joka poistuu etsintäkuulutetulta alueelta. Jos pelaaja pidätetään tai hän kuolee kesken tehtävän, hän voi aloittaa edellisestä tallennuspisteestä. Luokitusmittari menee cooldown-tilaan ja lopulta vetäytyy, kun pelaaja ei ole viranomaisten näköpiirissä (joka näkyy kartassa).


title: Grand Theft Auto V

text: Yksinpelissä on kolme pelattavaa hahmoa: Michael De Santa, Trevor Phillips ja Franklin Clinton – kolme rikollista, joiden tarinat yhdistyvät tehtäviä suoritettaessa. Jotkut tehtävät suoritetaan vain yhdellä hahmolla, ja loput kahdella tai kolmella. Koko yksinpelin ajan pelaajat voivat vaihtaa hahmosta toiseen suuntaa antavan kompassin avulla. Peli saattaa vaihtaa hahmoa automaattisesti tehtävien aikana, jottä tämä voi suorittaa eräitä tavoitteita. Hahmon kompassissa sijaitseva avatar välkkyy punaisena, jos hän on vaarassa, ja valkoisena jos hänellä on strateginen etulyöntiasema. Vaikka pelaajat suorittavat tehtäviä millä tahansa kolmesta päähahmosta, vaikeammat ryöstötehtävät edellyttävät apua tekoälyn ohjaamilta rikostovereilta, jotka erikoistuvat esimerkiksi hakkeroimiseen tai ajamiseen. Jos rikostoveri selviää ryöstöstä hengissä, hän saa osan ryöstösummasta ja saattaa olla käytettävissä tulevissa ryöstötehtävissä paremmilla taitopisteillä. Pelissä ryöstöt voidaan suorittaa kahdella eri tavalla: pelaajat voivat esimerkiksi vaivihkaa lamauttaa siviilit tainnutuskaasulla tai näkyvästi rynnäköidä paikalle aseiden kanssa.


title: Grand Theft Auto V

text: Jokaisella hahmolla on kahdeksan eri taitoa, jotka edustavat heidän kykyään tietyllä alalla, kuten ampuminen ja ajaminen. Vaikka pelaajat voivat parantaa hahmojen taitoja pelatessaan, joka hahmolla on oletuksena asiantuntemus yhteen taitoon (esim. Trevorin lentotaito). Kahdeksas ”erikoiskyky” määrittää hahmolle ainutlaatuisen kyvyn suorittamisen tehokkuuden. Michael käyttää luotiaikaa tulitaisteluissa, Franklin hidastaa aikaa ajaessa, ja Trevor tekee taisteluissa kaksinkertaista vahinkoa vihollisille ottaen vain puolittaista vahinkoa itse. Joka hahmon erikoiskykyä mittaava mittari kuluu kykyä käytettäessä ja regeneroituu, kun pelaaja tekee taidoikkaita tekoja (esimerkiksi driftaamalla ajoneuvoilla Franklinillä tai ampumalla pääosumia Michaelilla).


title: Grand Theft Auto V

text: Yhdeksän vuotta pieleen menneen ryöstökeikan jälkeen entinen pankkiryöstäjä Michael Townley elää todistajasuojeluksessa perheensä kanssa Los Santosissa, San Andreasissa peitenimen Michael De Santa turvin. Kun Michael saa tietää vaimonsa Amandan maanneen tämän tennisopettajan kanssa, hän jahtaa tennisopettajaa ökytalolle ja tuhoaa talon raivostuksissaan. Talon omistajaksi paljastuu meksikolaisen huumeparonin Martin Madrazon naisystävä. Madrazo vaatii korvausta väkivallan uhalla, joten Michael palaa rikolliseen elämäänsä saadakseen rahat kasaan. Yhdessä rikostoverinsa, Franklin Clintonin, kanssa he ryöstävät jalokivimyymälän maksaakseen velkansa. Michaelin ainoa yhdeksän vuoden takaisesta pankkiryöstöstä eloonjäänyt kanadalainen rikostoveri, Trevor Phillips, saa tietää jalokiviryöstöstä ja tajuaa Michaelin olleen sen takana. Kaksikko tapaa uudelleen, kun Trevor jäljittää Michaelin Los Santosissa.


title: Grand Theft Auto V

text: Päähahmojen yksityiselämät alkavat lipsua hallinnasta. Michaelin perhe jättää hänet, ja hänen yrityksensä tehdä elämällään jotain johtaa hänet yhteenottoon miljardööri pääomasijoittaja, Devin Westonin, kanssa. Franklin pelastaa ystävänsä Lamar Davisin gangsteri Harold ”Stretch” Josephilta, joka yrittää toistuvasti tappaa Lamarin saadakseen huomiota jengiltään. Trevorin holtittomat yritykset lujittaa hänen hallintaansa Blainen piirikunnan mustassa pörssissä johtavat sotaan sekä rikollisen moottoripyöräkerhon The Lostin, usean latinalaisamerikkalaisen katujengin, muiden metadiilerien, hallituksen sponsoroimien palkkasoturien että Triadin huumeparonin Wei Chengin kanssa.


title: Grand Theft Auto V

text: Kaksi Federal Investigation Bureaun (FIB) agenttia, Dave Norton ja Steve Haines, ottavat yhteyttä Michaeliin ja vaativat tätä tekemään sarjan operaatioita Franklinin ja Trevorin kanssa, tavoitteenaan heikentää kilpailevaa International Affairs Agency (IAA) -virastoa. Hainesin valvonnassa he hyökkäävät IAA:lle tarkoitettua pääomaa sisältävän panssaroidun ajoneuvosaattueen kimppuun, ja ryöstävät kaikki Los Santosin korruptoituneet poliisit työllistävän pankin. Kun Hainesin toimintaa aletaan tutkia, hän pakottaa Franklinin ja Michaelin soluttautumaan FIB:n päämajaan tuhoamaan todisteet Hainesia vastaan viraston servereiltä. Michael näkee tämän tilaisuutena pyyhkiä myös kaikki todisteet hänen omista toimistaan, mikä murtaa Hainesin vaikutusvallan häneen. Kolmikko alkaa suunnitella siihen asti rohkeinta vetoaan: Union Depository -varaston kultavarojen ryöstämistä. Michael tekee sovinnon perheensä kanssa ja he alkavat taas asua yhdessä.